Konettikut - Wikipedy\n(Latyn, "Dy't ferfart, hanthavenet him lykwols")\ngrutste stêd Bridgeport\nynwennertal 3.596.677 (2014)\nbefolkingstichtens 285,0 / km²\noerflak 14.357 km² (12,6% wetter)\nbynamme de Constitution State\nDizze side giet oer de Amerikaanske steat Konettikut. Foar oare betsjuttings, sjoch: Konettikut (betsjuttingsside).\nKonettikut of Konnektikut (Ingelsk: Connecticut; útspr.: [kǝ'nɛtɨkǝt], likernôch "k'-net-ty-k't"), offisjeel de Steat Konettikut (Ingelsk: State of Connecticut), is ien fan 'e fyftich steaten dy't mei-inoar de Feriene Steaten fan Amearika foarmje. Konettikut, byneamd de Constitution State, leit yn it noardeasten, oan 'e kust fan 'e Atlantyske Oseaan, en heart ta de regio fan Nij-Ingelân. De haadstêd is Hartford, mar de grutste stêd is Bridgeport. Neffens in skatting út 2014 hie de steat doe krapoan 3,6 miljoen ynwenners, wêrmei't it kwa befolkingsgrutte de 29e steat fan 'e Feriene Steaten is. Oangeande oerflak is Konettikut mei 14.357 km² de 48e steat, mei't inkeld Delaware en Rhode Island noch lytser binne. Konettikut stiet bekend om syn wolfeart, syn (foar Amerikaanske begripen) hege befolkingstichtens en de Universiteit fan Yale, yn New Haven.\nDe namme fan Konettikut komt fan quonehtacut, in Algonkwynsk wurd út 'e Mohigan-taal foar "lange rivier mei tijwurking", in ferwizing nei de rivier de Konettikut. De namme hat dus, oars as wol tocht wurdt, neat te krijen mei it Ingelske tiidwurd to connect ("ferbine"). De offisjele bynamme fan Konettikut is de Constitution State (de "Grûnwetsteat"), in oantsjutting wêrfan't de oarsprong ûnwis is, mar de steat wurdt ek wol de Nutmeg State ("Nútmuskaatsteat"), de Provisions State ("Proviandsteat") en it Land of Steady Habits ("Lân fan Fêste Gewoanten") neamd.\nIn hjerstlânskip yn 'e Barndoorheuvels, by Granby.\nKonettikuthat in oerflak fan 14.257 km², wêrfan't 12,6% út wetter bestiet. Dêrmei is it de op twa nei lytste steat fan 'e Feriene Steaten; inkeld Rhode Island en Delaware binne noch lytser. It leit yn it noardeasten fan 'e legere 48 Feriene Steaten, en makket mei Maine, Massachusetts, Rhode Island, Nij-Hampshire en Fermont diel út fan 'e regio Nij-Ingelân. Ek wurdt it gauris mei New York en Nij-Jersey ta it Trije-steategebiet rekkene. Konettikut leit yn 'e Eastlike Tiidsône (UTC –5, simmertiid –4) en grinzget yn it easten oan Rhode Island, yn it noarden oan Massachusetts en yn it westen oan New York. Yn it suden wurdt it beswette troch de Long Island Sound, in see-earm fan 'e Atlantyske Oseaan. Oare kant dat wetter leit it eilân Long Island, dat by de steat New York heart.\nDe rivier de Konettikut rint fan noard nei súd troch de midden fan Konettikut hinne, om út te mûnjen yn 'e Long Island Sound. De delling fan dy rivier is it tichtstbefolke gebiet fan 'e steat. Nettsjinsteande syn lytse oerflak hat Konettikut in grut ferskaat oan lânskippen, lykas de Litchfieldheuvels yn it noardwesten, dy't in útrinner fan 'e Appalachen foarmje, en de sânstrannen fan 'e súdeastlike kust. Nettsjinsteande de (foar Amerikaanske begripen) hege befolkingstichtens, wurdt likegoed noch in oansjenlik part fan Konettikut oerdutsen troch mingd wâld, dat deunby de kust fan 'e Long Island Sound oergiet yn leafwâld en op 'e hichten fan 'e Litchfieldheuvels yn nullewâld. It heechste punt yn 'e steat is Bear Mountain, yn 'e Litchfieldheuvels, op 725 m boppe seenivo (op 'e berchskeante fan 'e Mount Frissell, wêrfan't de top oer de grins yn Massachusetts leit), en it leechste punt is de kust.\nYndianereservaten yn Konettikut.\nFoar it meastepart besteane de grinzen Konettikut út rjochte linen, mar yn 'e noardlike grins, mei Massachusetts, sit de saneamde Southwick Jog of Granby Notch, in omwei dy't likernôch 4 km² yn Konettikut op snijt. De reden dêrfoar is in slepend grinskonflikt dat yn 1804 úteinlik besljochte waard mei in kompromis. De westgrins fan Konettikut, mei de steat New York, omfettet de saneamde Panhandle fan Konettikut, in lyts nei it súdwesten ta útstykjend part fan 'e steat, by de kust fan 'e Long Island Sound lâns, dat it resultaat is fan in oar grinskonflikt út 'e lette santjinde iuw. Der binne yn Konettikut twa Yndianereservaten, dy't beide yn it súdeastlike part fan 'e steat lizze. Dat binne:\nit Mashantucket Pikwot Yndianereservaat\nit Mohigan Yndianereservaat\nIt grûngebiet fan wat no Konettikut is, waard oarspronklik bewenne troch Algonkwynsktalige Yndiaanske folken, wêrûnder de Mohigan (Mohegan), Pikwot (Pequot) en Paugusset (Paugussett). De earste Jeropeeske ûntdekkingsreizger dy't de krite ferkende, wie yn 1614 de Nederlanner Adriaen Block. Koarte tiid letter sylden Steatske pelskeaplju de rivier de Konettikut op (dy't se de Versche Rivier neamden) om yn 'e neite fan wat no Hartford is, in fort te bouwen dat it Huijs van Hoop kaam te hjitten. Dat waard yn 1654 troch de WIC opjûn om't it troch de kolonisaasje fan it omlizzende gebiet troch de Ingelsen ynsletten drige te reitsjen.\nBear Mountain, it heechste punt fan Konettikut.\nOm 'e Nederlânske ynfloed yn 'e regio tsjin te gean, ûntfong yn 1635 John Winthrop de Jongere, in Ingelske kolonist út 'e koloanje Massachusetts, de opdracht om in nije koloanje te stiftsjen oan 'e mûning fan 'e rivier de Konettikut. Dat waard de koloanje Saybrook, de earste fan trije ûnderskate Ingelske koloanjes dy't neitiid gearfoege wurde soene ta Konettikut. Saybrook ûntgroeide nea it stadium fan 'e koloniale foarpost, en gie yn 1644 op yn 'e mânskere koloanje Konettikut, dy't yn 1633 stifte wie. De grutste groep kolonisten fan dy lêste koloanje bestie út in kloft puriteinen, dy't yn 1636 ûnder lieding fan 'e teolooch Thomas Hooker oerkamen út Massachusetts en har te Hartford fêstigen. De trêde fan 'e trije oarspronklike koloanjes wie de koloanje New Haven, dy't yn 1638 troch John Davenport, Theophilis Eaton en oaren te New Haven stifte waard.\nMei't noch de koloanje Konettikut, noch de koloanje New Haven mei tastimming fan 'e Ingelske Kroan ta stân kommen wiene, waarden beide gebieten juridysk as ôfskate foarposten fan Massachusetts beskôge. Yn 1662 wist Winthrop, gebrûk meitsjend fan in machtsfakuum yn 'e Ingelske polityk dat feroarsake waard troch de Restauraasje fan it Hûs Stuart, fan 'e nije kening Karel II in koloniale oarkunde los te krijen dy't fan 'e koloanjes Konettikut en New Haven ien nije koloanje makke ûnder de namme fan Konettikut. Hoewol't it âlde Konettikut binnen it nije steatsferbân de boppetoan fierde oer New Haven, funksjonearren as gefolch fan 'e gearfoeging oan 1875 ta Hartford en New Haven om bar as haadstêd fan Konettikut.\nIn lânkaart fan 'e koloanjes Konettikut, New Haven en Saybrook.\nIt earste wapene konflikt mei de Yndianen wie yn Konettikut de Pikwot-Oarloch fan 1636 tsjin 'e Pikwot, dy't fuortkaam út it har ta-eigenjen fan Yndiaansk lân troch de kolonisten. Doe't de Pikwot har dêrtsjin oankanten, reägearren de kolonisten mei in oanfal op in Pikwot-doarp op Block Island. De Pikwot belegeren ein 1636 de koloanje Saybrook en diene begjin 1637 in wraam op Wethersfield. Dêrop organisearren de kolonisten in milysje dy't in Pikwot-doarp oan 'e rivier de Mystic oanfoel en útmoarde, mei 300 oant 700 Yndiaanske deaden. Nei in fjildslach yn 'e neite fan Fairfield ferlern te hawwen, moasten de Pikwot úteinlik belies jaan.\nYn it koloniale Konettikut ûntjoech him in konservative maatskiplike hegerein dy't alle dwaan en litten yn it gebiet oant de Amerikaanske Revolúsje fan 'e 1770-er jierren behearske. Yn 1701 waard yn New Haven it Yale Kolleezje stifte, dat úteinlik útgroeie soe ta de Universiteit fan Yale. Tsjintwurdich is dat mei de Universiteit fan Harvard ien fan 'e beide meast prestizjeuze universiteiten fan it westlik healrûn. De oarspronklike oarkunde fan 'e koloanje Konettikut omfieme alle lân dat nei it westen ta yn it ferlingde fan 'e steat lei oan 'e Stille Oseaan ta. Doe't de koloanje nei oanlieding dêrfan yn 1753 in njoggende county stifte, Westmoreland, dat tusken de rivieren de Susquehanna en de Delaware yn komme moast te lizzen (no foarby de westgrins fan 'e steat), late dat ta de slepende (mar net botte bloedige) Pennamityske Oarloggen mei Pennsylvania, oant Konettikut it gebiet yn 1784 ôfstie oan Pennsylvania.\nNew London, oan 'e súdeastkust fan Konettikut.\nUnder de Amerikaanske Unôfhinklikheidsoarloch wie Konettikut ien fan 'e trettjin koloanjes dy't it tsjin 'e Britske koloniale oerheid yn 'e kant setten. Nei't yn 1774 de oarloch útbrutsen wie, rjochte Konettikut in milysje op besteande út seis rezjiminten, wêrfan't de earste ienheden yn juny fan dat jier dielnamen oan 'e Slach by Bunker Hill, yn Massachusetts. Yn 1777 lâne der in Britsk leger fan 2.000 man by Westport op 'e kust fan Konettikut, dat dêrwei it binnenlân yn marsjearre en in arsenaal fan 'e Amerikaanske rebellen by Danbury ferneatige. Op 'e weromweis nei de kust waarden de Britten lykwols opwachte troch in Amerikaansk leger ûnder David Wooster en Benedict Arnold, mei as gefolch de Slach by Ridgefield, dy't einige yn in taktyske Britske, mar in strategyske Amerikaanske oerwinning. Fan Konettikut út waarden fierders ek ferskate wramen op it troch de Britten besette Long Island dien. As antwurd dêrop fierde de Britske generaal William Tryon yn july 1779 in oanfal op 'e kust fan Konettikut út, wêrby't New Haven, Norwalk en Fairfield plondere waarden. Ek waard yn septimber 1781, nei de Slach by Groton Heights, New London plondere.\nNei't de Unôfhinklikheidsoarloch yn 1783 ôfsletten wie mei in Amerikaanske oerwinning, ratifisearre it steatskongres fan Konettikut op 9 jannewaris 1788 de Amerikaanske Grûnwet, wêrmei't it de fyfde steat fan 'e Feriene Steaten waard. Oan 'e ein fan 'e achttjinde en yn 'e earste helte fan 'e njoggentjinde iuw florearre de ekonomy fan Konettikut troch hannel en yndustry. Katoenweverijen en oare tekstylfabriken droegen dêr yn hege mjitte oan by, en ek de fiskerij wie tige wolfarrend. Yn 1786 joech de steat in diel fan syn westlike gebietsdielen op dy't bewesten Pennsylvania oan 'e súdkant fan 'e Grutte Marren leine, en dy't dêrnei ûnderdiel waarden fan it Noardwestlik Territoarium. Konettikut behold lykwols in útstrutsen gebiet oan 'e súdkant fan 'e Earymar yn wat no noardlik Ohio is, dat bekendstie as it Westlik Reservaat fan Konettikut (Connecticut Western Reserve). Dy krite waard fierhinne kolonisearre troch lju út Konettikut wei, mar waard yn 1800 oerdroegen oan 'e Amerikaanske federale oerheid. Under de Oarloch fan 1812 soarge in Britske seeblokkade foar drege tiden yn Konettikut.\nDe Mcdonough-mar, in opslachmar by Barkhamsted.\nUnder de Amerikaanske Boargeroarloch (1861-1865) focht Konettikut foar it Noarden tsjin it Suden, dat him doe ûnder de namme fan 'e Konfederearre Steaten fan Amearika besocht ôf te skieden. Hoewol't der gjin inkele oarlochshanneling út 'e Boargeroarloch op it grûngebiet fan Konettikut plakfûn, spile de steat in wichtige rol yn 'e Noardlike oarlochsynset, troch 55.000 man nei it front te stjoeren, wêrûnder twa rezjiminten fan frije swarten. Fierders levere Konettikut ek 2.250 man oan 'e Noardlike marine. Yn totaal sneuvelen yn 'e Boargeroarloch 2.088 soldaten en matroazen út Konettikut, wylst 2.801 oan sykten stoaren en nochris 689 omkamen yn 'e kriichsfinzenekampen fan it Suden.\nNei ôfrin fan 'e Boargeroarloch makke Konettikut in twadde weach fan yndustrialisaasje troch, wêrby't benammen de spoarwegen tige wichtich wiene. Under de Earste Wrâldoarloch wie Konettikut ien fan 'e grutste produsinten fan oarlochsmaterieel foar de Amerikaanske Striidkrêften. Tsjin 1918 hearde 80% fan 'e yndustry yn 'e steat ta de wapenyndustry. Dêrby moat men tinke oan 'e produksje fan fjoerwapens troch û.m. Remington Arms yn Bridgeport, de Winchester Repeating Arms Company yn New Haven en Colt's Manufacturing Company yn Hartford, mar ek oan skipswerven dêr't frachtskippen en dûkboaten foar de Amerikaanske Marine boud waarden. Nei de oarloch rjochte Frederick Rentschler yn 1925 yn Hartford Pratt & Whitney op, dat it earste bedriuw fan 'e loftfeartyndustry wie dy't neitiid sa wichtich wurde soe foar de ekonomy fan Konettikut.\nDe ferneamde fjoertoer Five Mile Point Lighthouse, yn 'e neite fan New Haven.\nOp 21 septimber 1938 kamen der yn Konettikut hûnderten minsken om by in orkaan dy't de bynamme fan 'e Long Island Express krige. Dat wie de meast ferneatigjende orkaan út 'e skiednis fan Nij-Ingelân. Hy skearde besuden New Haven lâns, mar ferrinnewearre de hiele eastlike helte fan 'e kustline fan Konettikut, fan Saybrook oant Stonington. Under de Twadde Wrâldoarloch draaide de ekonomy fan Konettikut, troch syn wapen- en loftfeartyndustry, wer as in tierelier, en de steat produsearre 4,1% fan alle Amerikaanske oarlochsguod út dy perioade.\nNei de oarloch foelen guon fabriken om, mar dat ferlies waard goedmakke troch in útwreiding fan 'e ekonomy yn oare sektors, lykas de wegebou en de huzebou. Yn 1965 ratifisearre it steatskongres fan Konettikut de hjoeddeiske steatsgrûnwet. Yn 1974 waard de Demokrate Ella T. Grasso gûverneur fan Konettikut en dêrmei de earste froulike gûverneur fan alle Amerikaanske steaten. Op 14 desimber 2012 fûn yn Newtown it Bloedbad fan Sandy Hook plak, wêrby't in geastlik steurde man, Adam Lanza, 26 bern en dosinten deaskeat op 'e Sandy Hook Basisskoalle. Dy slachting soarge yn 'e Feriene Steaten foar in nij lanlik debat oer de rjocht op wapenbesit.\nIt steatskapitoal fan Konettikut, yn 'e binnenstêd fan Hartford.\nKonettikut bestie foarhinne bestjoerlik út 8 countys, mar krekt as yn Rhode Island binne dy gebieten yn Konettikut as oerheidsynstânsjes opheft (hoewol't se as statistyske gebieten fuortbesteane). De steatshaadstêd, Hartford, leit yn 'e delling fan 'e rivier de Konettikut, yn 'e midden fan 'e steat, en wie foarhinne it bestjoerlik sintrum fan Hartford County. Foàr 1875 fungearren Hartford en New Haven om bar as steatshaadstêd.\nKrekt as alle Amerikaanske steaten wurdt Konettikut bestjoerd troch in steatsregear mei oan it haad de gûverneur. De wetjaande macht is yn 'e hannen fan 'e Algemiene Assimblee fan Konettikut, dy't bestiet út 'e Steatssenaat mei 36 sitten en it Steatshûs fan Offurdigen mei 151 sitten. Yn 'e Amerikaanske Senaat wurdt Konettikut, lykas alle Amerikaanske steaten, fertsjintwurdige troch 2 senators. Yn it Amerikaanske Hûs fan Offurdigen hat Konettikut 5 sitten.\nDe rjochteskoalle fan 'e Universiteit fan Yale.\nIt politike lânskip fan Konettikut wurdt behearske troch de beide grutte Amerikaanske politike partijen, de Demokratyske Partij en de Republikeinske Partij. Alle oare partijen spylje mar in marginale rol. Konettikut is stevich yn 'e hannen fan 'e yn ferhâlding progressivere Demokraten, en sels de Republikeinen yn 'e steat binne oer it algemien in stik minder konservatyf as harren partijgenoaten út oare dielen fan 'e Feriene Steaten. Konettikut wie yn 2008 de twadde Amerikaanske steat (nei Massachusetts), dy't it homohoulik ynfierde.\nIt bruto steatsprodukt fan Konettikut bedroech yn 2012 $229,3 miljard, en it bruto steatsprodukt per lid fan 'e befolking wie yn 2013 $60.847, dat it heechst fan alle Amerikaanske steaten wie. Der bestiet lykwols in grutte ynkommenskleau tusken de ûnderskate maatskiplike klassen yn Konettikut, dy't ek de grutste fan alle Amerikaanske steaten is, útsein New York. New Canaan is it meast woltierige plak yn Konettikut, mei in trochsneed ynkommen fan $85.459. De ynwenners fan Darien, Greenwich, Weston, Westport en Wilton hawwe ek in trochsneed ynkommen fan boppe de $65.000, wylst de ynwenners fan 'e steatshaadstêd Hartford it earmst binne, mei in trochsneed ynkommen fan $13.428.\nIt stadion de Yale Bowl ûnder in Amerikaansk fuotbalwedstryd tusken de tiims fan 'e universiteiten fan Yale en Harvard.\nDe ekonomy fan Konettikut moat it benammen hawwe fan 'e tsjinstesektor, en dêrbinnen is it bank- en fersekeringswêzen it wichtichst, dat yn 2009 foar 16,4% oan it bruto steatsprodukt bydroech. De fêstgoedbrâns wie datselde jiers goed foar nochris 15% fan it BSP. De yndustry leveret 11,9% fan it BSP, en is sterk talein op 'e loft- en romtefearttechnology, mei as grutste wurkjouwer de United Technologies Corporation, in dochterûndernimming fan Lockheed Martin. Fierders is Konettikut histoarysk it sintrum fan 'e Amerikaanske fjoerwapenyndustry, en noch altyd binne der fjouwer fjoerwapenprodusinten yn 'e steat fêstige: Colt, Stag, Ruger en Mossberg, dy't mei-inoar 2.000 banen hawwe.\nYn 2010 hiene likernôch 12.000 ynwenners fan Konettikut wurk yn 'e lânbou. De wichtichste agraryske produkten fan 'e steat binne fruit, grienten en oare túnbouprodukten; suvel (benammen aaien); en tabak. Oan 'e kust bestiet fierders in libbene fiskerij, dy't behalven op fiskfangst ek sterk op 'e moksel- en oestertylt talein is. Toerisme en rekreaasje smieten yn Konettikut yn 2006 $14 miljoen op. De beide Yndianereservaten fan 'e steat hawwe allebeide in eigen kasino, it Foxwoods Resort Casino, resp. Mohegan Sun, dy't sterk oan 'e ynkomsten út toerisme bydrage.\nBefolkingstichtens yn Konettikut.\nNeffens in offisjele rûzing troch it Amerikaanske Folkstellingsburo (op grûn fan gegevens fan 'e Amerikaanske folkstelling fan 2010) hie Konettikut yn 2014 3.596.677 ynwenners, wat in groei fan 0,63% is yn ferhâlding ta de stân fan saken yn 2010. De befolkingstichtens bedroech yn 2014 285,0 minsken de km², wat de op trije nei heechste befolkingstichtens fan alle Amerikaanske steaten is. De grutste stêd fan 'e steat is Bridgeport, mei 147.000 ynwenners yn 2013. Oare gruttere stêden binne: New Haven (131.000), Stamford (128.000), de steatshaadstêd Hartford (125.000), Waterbury (109.000), Norwalk (88.000), Danbury (82.000), New Britain (73.000), Greenwich (62.000) en Bristol (60.000).\nNeffens gegevens fan 'e Amerikaanske folkstelling fan 2010 wie de etnyske opbou fan 'e befolking fan Konettikut doe sa: 71,2% blanken; 10,1% swarten; 6,4% Latino's; 3,8% Aziaten; 0,3% Yndianen; 12,0% oaren of fan mingd etnysk komôf. Blanke ynwenners fan Konettikut komme fierhinne út Noardwest-, Midden- en Súd-Jeropa en fan 'e Britske Eilannen. De grutste oarsprongsgroepen binne: Italjanen (19,3% fan 'e totale steatsbefolking), Ieren (17,9%), Ingelsen (10,7%), Dútsers (10,4%), Poalen (8,6%), Frânsen (6,6%), Frânsk-Kanadezen (3,0%), Angelsaksyske Amerikanen (2,7%), Skotten (2,0%) en Ulstersen (1,4%).\nHartford, de haadstêd fan Konettikut.\nKonettikut hat it heechste persintaasje Italjaansk-Amerikanen fan alle Amerikaanske steaten mei útsûndering fan Rhode Island. Dy groep foarmet de grutste befolkingsgroep yn it hiele westlike twatrêde part fan 'e steat. Iersk-Amerikanen binne yn 'e mearderheid yn Tolland County en New London County, wylst lju fan Frânsk-Kanadeesk komôf de mearderheid foarmje yn Windham County, de uterste noardeasthoeke fan 'e steat. Fierders omfettet Konettikut ek ien fan 'e grutste konsintraasjes fan lju fan Hongaarsk komôf, dy't benammen yn Fairfield, Stamford, Naugatuck en Bridgeport wenje.\nDe Latino's yn Konettikut binne foar it meastepart Portorikanen. Hja libje benammen yn 'e grutstedske gebieten fan Hartford, Bridgeport en New Haven. Konettikut hat it heechste persintaazje Portorikanen fan 'e steatsbefolking fan alle Amerikaanske steaten. Resint hawwe har ek oansjenlike mienskippen ymmigranten út Gûatemala, de Dominikaanske Republyk, Meksiko en Panama yn Konettikut nei wenjen set. It Aziatyske befolkingsdiel fan Konettikut bestiet benammen út Ynjers, Filipino's, Laotianen, Fjetnamezen, Tai en lju út Yndoneezje. Konettikut omfiemet 2 federaal erkende Yndianestammen:\nDe skyline fan New Haven.\nDizze stammen hawwe beide har eigen reservaat. Fierders binne der yn Konettikutek noch 5 stammen dy't erkenning fan 'e steat, mar net fan 'e federale autoriteiten hawwe. Dat binne:\nde Eastlike Pikwot Tribale Naasje (kaam ta wêzen troch de fúzje fan 'e Paukatuk Eastlike Pikwot Yndianen fan Konettikut en de Eastlike Pikwot Yndianen fan Konettikut; genoat federale erkenning 2002-2005)\nde Golden Hill Yndianen fan de Paugusset Yndiaanske Naasje (ek wol bekend as de Golden Hill Paugusset Stamme)\nde Skatikûk Troepen (sawol de haadstamme as de beide substammen genietsje steatserkenning yn Konnetikut)\nde Skatikook Stamme\nde Skatikook Tribale Naasje\nKonettikut hat gjin offisjele taal dy't as sadanich by wet fêstlein is, mar yn 'e praktyk ferfollet it Ingelsk dy funksje. Neffens gegevens fan 'e Amerikaanske folkstelling fan 2000 wie dy taal doe foar 81,7% fan 'e befolking de memmetaal. Op it twadde plak kaam it Spaansk (8,4%), folge troch it Italjaansk (1,6%), it Frânsk (1,3%) en it Poalsk (1,2%).\nWinter yn New Haven.\nOp it mêd fan godstsjinst bestie yn 2015 72,5% fan 'e befolking fan Konettikut út kristenen, wêrûnder 43% roomsen, 28,5% protestanten en 1% eastersk-otterdoksen. De grutste protestantske denominaasje wie de Feriene Tsjerke fan Kristus mei krapoan 97.000 leden. Ateïsten en agnosten foarmen yn 2015 23% fan 'e befolking. Oare godstsjinsten wiene, yn folchoarder fan grutte: it joadendom (3,2%); it boedisme (1%); en it hindoeïsme en de islaam (beide 0,5%).\nKonettikut hat in fochtich lânklimaat, mei waarme neare simmers en kâlde winters. Simmerdeis binne temperatueren oerdeis fan boppe de 30 °C hiel normaal, wylst it kwik by 't winter maklik sakje kin oant ûnder it friespunt, benammen yn it noardwestlike heuvellân. Rekôrtemperatueren wiene 41 °C, op 15 july 1995 yn Danbury, en –36 °C op 16 febrewaris 1943 te Coventry. Fan begjin juny oant ein novimber wurdt Konettikut geregeldwei troffen troch in orkaan dy't út it Karibysk Gebiet wei by de eastkust fan 'e Feriene Steaten lâns nei it noarden ta swingt. Hoewol't sokke waarsystemen faak al ôfswakke binne ta stoarmen as se Konettikut berikke, kinne se dochs noch in protte skea oanrjochtsje.\n(in) Offisjele webside fan it regear fan Konettikut\nOfbylden dy't by dit ûnderwerp hearre, binne te finen yn de kategory Connecticut fan Wikimedia Commons.\n40°58'N bis 42°3'N, 71°47'W bis 73°44'W\nOpfrege fan "https://fy.wikipedia.org/w/index.php?title=Konettikut&oldid=1020362"\nDizze side is it lêst bewurke op 23 okt 2020 om 10.47.


Eustachius fan Rome - Wikipedy\nEustachius fan Rome\n17e iuwsk Dútsk skilderij fan it Fizioen fan Sint-Eustachius\nfereare troch Roomsk-katolike Tsjerke; Eastersk Otterdokse Tsjerken\nhjeldei 20 septimber\nattributen Hert mei krús of it antlit fan Kristus tusken de hoarnen, flammen, bolle, as romeinsk oanfierder\npatroan fan Parys, Sint-Eustasius, jeijers,\nSint-Eustachius (Gryksk: Ευστάθιος, Efstathios, ferlatynske yn Eustathius), is de namme fan in martler fan de katolike en otterdokske tsjerken. Neffens de kristlike tradysje ferstoar Eustachius oan it begjin fan it regear fan Hadrianus (om likernôch 118 hinne).\nDe doop fan Sint-Eustachius (taskreaun oan Pieter Pourbus)\nOarspronklik soe Eustachius foar syn bekearing Placidus hjitten hawwe. Hy wie de oanfierder fan in legioen yn Lyts-Aazje ûnder keizer Trajanus. Wylst er ris oan it jeijen wie kaam er in hart tsjin mei tusken de hoarnen in krús yn in strielebondel. Placidus skrok sa bot dat er fan it hynder foel. Op itselde stuit hearde er Kristus sizzen dat himel en ierde fan him skepen wie en Er de Heare fan it ljocht en de tsjusternis wie. Itselde barde noch in pear kear en it oerkaam ek de frou fan Placidus. Hja namen it beslút harren mei de hiele famylje dope te litten en by de doop krige Placidus de namme Eustachius.\nBy in oare ferskining waard Eustachius ynformearre dat er, lykas ea ek Job, op de proef steld waard. Hy soe troffen wurde troch in pleach, dy't him alle feinten, fammen en fee fan syn hôf kostje soene. Dêrnei waard de delsetting fan Eustachius oerfallen troch rôvers. Alles waard Eustachius ôfnommen en nei't er dat oerlibbe hie flechte er mei syn hûshâlding op in skip nei Egypte. De skipper lykwols easke de kreaze frou fan Eustachius op as betelling foar de reis. Doe't Eustachius dêr neat fan witte woe smiet de skipper him mei syn twa soannen oer board. Hja wisten lykwols it lân te berikken mar ek dêr wachte harren nije besikings: by it oerstekken fan in rivier snipte in wolf ien fan syn soannen, wylst in liuw de oare ûntfierde. Eustachius gyng derfan út dat beide soannen stoarn wiene, mar de jonges waarden troch boeren weromfûn en yn harren doarpen grutbrocht. Eustachius wist dêr lykwols neat fan en fûn wurk as feint yn in oar doarp.\nDoe't de keizer troch fijannen yn gefaar rekke, tocht er oan Placidius en stoerde der manlju op ôf om syn romrofte fjildhear Placidus werom te heljen. Nei lang sykjen waard Placidus fûn en weromhelle nei hûs. Yntusken hiene syn soannen tsjintsplicht as soldaat en by suver tafal kaam Eustachius wer tsjin. Dêrnjonken fûn er ek syn frou en syn mem wer en sa wie de famylje wer kompleet.\nEustachius mei frou en bern foar de liuwen (Aleksej Tarasovitsj Markov\nFanwegen in grutte oerwinning joech de keizer in grut feest mei as ûnderdiel it offerjen fan in bist. Mar as kristen wegere Eustachius oan dat heidensk feest mei te dwaan. De lilke Hadrianus liet Eustachius oppakke en syn famylje mei oare kristenen foar de liuwen smite om se ferskuorre te litten, mar dat mislearre want de liuwen rekken de hûshâlding fan Eustachius net oan. De keizer besocht se dêrnei de deadzjen troch se yn siedend wetter te goaien yn in brûnzen tsjettel dy't de foarm fan in bolle hie. Dat waard harren dea, mar harren lichems bleaune yntakt. Foar it martlerskip wurdt it jier 118 oanholden. It Martyrologium Romanum skriuwt op de datum fan 20 septimber:\nRomae passio sanctorum Martyrum Eustachii et Theopistis uxoris, cum duobus filiis Agapito et Theopisto, qui, sub Hadriano Imperatore, damnati ad bestias, sed Dei ope ab iis nullatenus laesi, tandem, in bovem aeneum candentem inclusi, martyrium consummarunt ('Yn Rome it lijen fan de hillige martlers Eustachius en syn frou Theopistis mei harren soannen Agapitus en Theopistos, dy't troch keizer Hadrianus foar de bisten smiten waarden, mar God's help bleaune se yntakt. Yn stee dêrfan foltôgen se harren martlerskip yn in brûnzen okse).\n11e iuwse foarsteling fan it martlerskip fan Eustachius en syn hûshâlding\nNei de dea fan Eustachius begroeven kristenen syn lichem op in ferneamd plak dêr't se in tsjerke bouden, dy't letter yn syn namme wijd waard. Mooglik lei de widze fan de ferearing fan Eustachius yn Kappadoasje, dêr't fresko's ferwize nei in 7e-iuwske kultus. Yn Konstantinopel waard it feest fan de hillige en syn gesellen al yn de 9e iuw fierd op 20 septimber yn de tsjerke dy't oan him wijd wie. Oersettings fan it libben en lijen fan de hillige yn it Syrysk en Armeensk bewize dat de hillige ek bûten Byzantium fierd waard. Yn it westen wurdt der foar it earst tsjin it ein fan de 8e iuw melding makke fan ferearing yn Itaalje. Dy ferearing gyng mank mei it ûnstean fan in grut tal teksten en fariaasjes oer it ferhaal fan Eustachius en fanút Itaalje fersprate de ferearing him fierder oer Europa.\nTradisjoneel byld fan Sint-Eustachius mei hart by de Beafeartstsjerke Marije-Fisitaasje (Hehn, Mönchengladbach)\nEustachius wurdt yn tiden fan rou en by tryste famyljeomstannichheden oanroppen. Hy is ien fan de Fjirtjin Needhelpers. Lykas Sint-Hubertus is ek Sint-Eustachius beskermhillige fan de jagers. Wylst Hubertus benammen yn lannen as Belgje, Frankryk en Dútslân Eustachius as beskermhillige fan de jacht ferdrong, komt Eustachius hjoed-de-dei faker foar yn súdliker streken lykas Beieren en Eastenryk.\nReliken fan Eustachius rêste yn in kostbere sark yn it haadalter fan Basilica di Sant'Eustachio yn Rome, dy't neffens de oerlevering op it plak fan syn hûs boud waard. Ek binne der reliken yn de nei him ferneamde tsjerke yn Parys.\nIt romantyske en ferheffende ferhaal fan Eustachius en syn hûshâlding waard in relatyf populêr ûnderwerp yn de kristlike ikonografy. Lykas Sint-Hubertus wurdt de hillige fakentiden by in hert mei in krusifiks tusken de hoarnen útbylde. Dochs is Eustachius wol te ûnderskieden om't er fakentiden in soldate-unifoarm draacht. Hy wurdt ek faak yn in reade gloed útbylde mei in brûnzen bolle, in ferwizing nei syn martlerskip.\n20 septimber is de datum dat Eustachius betocht wurdt. Yn 1969 waard Eustachius fanwegen twifel oft er wol echt bestien hat fan de Romeinske Kalinder skrast. Yn de lêste útjefte fan it Martyrologium Romanum wurdt de skiednis fan Eustachius sels in fabel neamd. Mooglik is it hiele ferhaal ea optocht om sa as foarbyld te tsjinjen. It ferhaal toant oerienkomsten mei de bibelske ferhalen oer de apostel Paulus (de bekearing), Biléam (in hart dy't tsjin Placidus praat en in ezel dy't stsjin Biléam praat) en de besikings en it ûnheil fan Job. Godsbetrouwen, geduld en hearrigens steane sintraal yn it ferhaal, dat, alhoewol't djip kristlik, ek motiven út de antike Grykske literatuer adoptearre liket te hawwen.\nDizze side is alhiel of foar in part in oersetting fan de Frânsktalige Wikipedyside; sjoch foar de bewurkingsskiednis: fr:Eustache de Rome\nHeiligenlexikon, oproppen 03.11.2019\nOfbylden dy't by dit ûnderwerp hearre, binne te finen yn de kategory Sint-Eustachius fan Wikimedia Commons.\nOpfrege fan "https://fy.wikipedia.org/w/index.php?title=Eustachius_fan_Rome&oldid=1019177"\nPersoan stoarn yn 118\nDizze side is it lêst bewurke op 20 okt 2020 om 19.39.


Dambitzstate - Wikipedy\nDambitzstate wie in state stie west fan de tsjerke fan Lichtaard yn de gemeente Ferwerderadiel\nDe ûntsteansdatum is net bekend, likemin as oer de aadlike family Von Dambitz. Mooglik hat it nea mear as in pleats west.\nWumkes fermeldt iyn syn boekje oer Minnertsgea dat de Dantziger ealman “Jan Dambitz” troud wie mei Ynts fan Scheltema en dat yn 1602 harren soan Valerius berne is yn Lichtaard. Mooglik wie de s(t)ate earder Scheltemagoed. Om 1600 waard de state dus bewenne troch Johann von Dambitz, lykas syn namme offisjeel wie en Ynts fan Scheltema. Hoefolle bern oft se hienen is ûnbekend. Boppeneamde Valerius wenne lettter yn Minnertsgea op It Readhûs, mar hy soe goed de “jr. Dambits” dy't yn it stimkohier fan 1640 as eigener fermelden is wêze kinne. De pleats waard doe brûkt troch Rintie Douwes.\nYn 1698 is der yn it stimkohier sprake fan “jr. Dambits”, sûnder fermelding fan syn foarnamme. Oannomd mei wurde dat it net deselde jonker as yn 1640. Yn it floreenkohier út 1700 is as stimgerjochtige út dit goed fermeld “jr. Dambitz nom. ux.” wat betsjut dat de state/pleats eigendom wie fan syn frou. Wijbe Wijbes wie doe brûker fan de pleats mei 70 pûnsmiet lân.\nYn 1728 wie it foar de helte eigendom fan de widdo fan kapitein Dambitz en foar de oare helte foel it yn “de boedel van Pietie Luytiens” wylst Jan Andries brûker wie. In iuw letter, yn 1832, wurdt “Theodorus Kluerda Wierdsma en mede eig.” yn it kadaster neamd.\nYn 1952 waard de pleats bewenne troch family Kroodsma.\n1640 “jr. Dambits” eigener, en Rintie Douwes brûker\n1698 “jr. Dambits” eigener en Wybe Wybes brûker\n1700 “jr. Dambitz nom ux. » en Wijbe Wijbes brûker, 70 pûnsmiet grut\n1728 widdo kapitein Dambitz 1/2 en “de boedel van Pietie Luytiens” 1/2\n1832 Theodorus Kluerda Wierdsma en mei eigener\n1952 fam. Kroodsma\nA.D. Wumkes - Om toer en tsjerke fan Minnertsgea, 1948\nOpfrege fan "https://fy.wikipedia.org/w/index.php?title=Dambitzstate&oldid=895441"\nDizze side is it lêst bewurke op 16 sep 2017 om 12.55.


Ekstra gemalen yn Fryslân wer út | Omrop Fryslân Skip to main content\nEkstra gemalen yn Fryslân wer út 23 aug 2004 - 13:53\nDe ekstra gemalen dy't ferline wike ynskeakele binne om de hege wetterstân yn Fryslân fuort te wurkjen, binne wer útset. Snein hat it Wetterskip Fryslân ek it Hooglandgemaal by Starum útskeakele. Earder al waard dat dien mei gemalen yn Harns, Dokkumer Nijsilen en Teakesyl. Neffens it wetterskip binne ekstra maatregels om de hege wetterstân fuort te wurkjen, net mear nedich. De rest moat troch ferdamping ferdwine.\nKorreksje meldeLês foarTrefwurden: argyfView the discussion thread.Diel dit berjocht op: 23-08Stipe foar leefberens NW-Fryslân 23-08Bynammeboek oer 'Ouwe Seunen' Besjoch ek...


Akademy die ûndersyk nei Súd-Lauwerslânsk: 'Nea goed ûndersocht' | Omrop Fryslân\nDe Fryske Akademy hat in rapport publisearre oer de streektaal Súd-Lauwerslânsk. It taalferskaat yn it gebiet eastlik fan Kollum wie noch nea goed yn kaart brocht.\nArgyffoto fan Boerum - Foto: ANP\nDe konklúzje fan it ferkennende rapport falt miskien te ferwachtsjen: der is in 'kontakttaal' ûntstien yn it Frysk-Grinslanner grinsgebiet. It kontakt tusken de beide provinsjes wurdt wjerspegele yn de wurden en taalregels.\nHast neat oer bekend\nYn 2019 die mei in oar ûndersyk bliken dat der 'bijzonder weinig bekend' wie oer it Súd-Lauwerslânsk. "De beschikbare kennis kon in twee bladzijden worden samengevat", sa stiet yn it rapport. Boppedat waard de streektaal yn it ferline foar 't gemak ta it Stedsfrysk fan Kollum rekkene. Der wie dus grut ferlet fan in ûndersyk.\nYn it ûndersyk binne sân doarpen meinaam: de polderdoarpen Kollumerpomp, Warfstermûne, Muntsjesyl en Boerum, mar ek Gerkeskleaster, Strobos en Kollum. Yn totaal wenje dêr in lytse 8.500 ynwenners.\nYn elts doarp binne twa sprekkers fan boppe de 50 jier selektearre en frege om in lange list fan wurden en sinnen oer te setten yn har eigen dialekt. Dêrfan binne ek opnamen makke, sa't de klanken bewarre bliuwe.\nDer hat bliken dien dat der echt in nije 'taalfariëteit' ûntstien is. It Súd-Lauwerslânsk is beynfloede troch it Frysk, Nedersaksysk, Stedsfrysk en Nederlânsk.\nDe útspraak fan de G lit bygelyks dúdlik de oergong fan it Fryske nei it Grinslanner taallânskip sjen. It lykje twa groepen: de mear Fryske doarpen yn it (noard)westen en suden, en de mear Grinslanner doarpen yn it (noard)easten.\nYn de westlike doarpen wie de G faker in Fryske G (as yn it Ingelske good), yn de eastlike doarpen faker in Nederlânske G. In selde oergong tusken de provinsjes is te sjen yn it net-útsprekken fan de R foar de S, L, D, T en N. De measte sprekkers hawwe de R wol útsprutsen.\nJild nedich foar ferfolchûndersyk\nDe Fryske Akademy hopet mear ûndersyk dwaan te kinnen, yn gearwurking mei Rijksuniversiteit Groningen en it Meertens Instituut. Dêr moat noch wol jild foar byinoar helle wurde.\nUndersyk nei de mingtaal kin neffens de skriuwers helpe om te begripen hoe't talen inoar beynfloedzje kinne en hoe't taalgrinzen ûntstean en ferskowe kinne. Nijsgjirrich soe neffens de ûndersikers ek wêze om út te sykjen oft it Súd-Lauwerslânsk ek troch jongelju praat wurdt en oft de ynwenners harsels identifisearje as Fries of just as Grinslanner.\nNoardeast-Fryslân stipet streektalen mei wurkgroep en projektsubsydzje Muntsjesyl wol net by Grinslân: "Maar misschien zijn we nog wel wat geld waard"\nKollum Fryske Akademy Súd-Lauwerslânsk Zuid-Lauwerslands


It twadde argumint foar foardiel is de kosten foar produksje. De kosten foar produksje fan in produkt yn ferskillende lannen fermindere. De kosten per passenger power unit yn Japan binne leger yn fergeliking mei de auto-auto-yndustry. Dit is troch in protte faktoaren. Súd-Koreäske en Taiwanske elektroanika binne goedkeaper as Japansk, benammen troch de goedkeap wurk. Der binne seldsum soksoarte foarbylden. It is faak mear profitabel om fan oaren te keapjen as alles yn folslein te meitsjen.\nDe teory fan ferlykjende kosten waard basearre op nasjonale ferskillen yn wearde troch arbeidskosten. De oergong oan 'e ein fan' e njoggentjinde en it begjin fan 'e tweintichste ieu. Monopoliskipystyk waard markearre troch it ûntstean fan in wrâld ekonomysk systeem, karakterisearre troch in oantal nije funksjes: in mienskiplike foarm fan ekonomysk behear ûntwikkele; Grutte haadstêd is binnen de ynlânske merk groeid en yn 'e neispirityske berop, hy rôp nei oare lannen; haadstreams en fergrutsjen wiene begelaat troch de ynternasjonalisaasje fan ekonomyske relaasjes; Ynternasjonale monopoaten binne ûntstien en op har basis lizze de globale ekonomyske romte ferdield.\nYn 'e nije omstannichheden is de ûntwikkeling fan eksterne ferhâldingen net allinich op ferskillen yn' e kosten fan produksje basearre, mar op grûn fan in ferliking fan produksjefaktoaren en it ferhâlding fan oanbod en fraach nei oare produktiveursaken. De teory fan fergelikingskosten hat yn 'e teory fan ferlykjend foardiel ûntwikkele. De skriuwers fan dizze teory, de Sweedske ekonooms E. Heckscher en B. Olin, yn 't ûntwikkeljen fan' e ynternasjonale ferskillen yn 'e prizen, fûnen dat de wichtichste redenen foar dizze ferskillen binne, it earste, unjersnoarme relatyf ferliening mei produksiefoktoanen en, twadde, ferskate ynterne fraach foar bepaalde produkten . As jo witte, wurdt de priis foar guod bepaald troch de prizen fan 'e faktora's (kosten), en de lêste hinget ôf fan' e ferhâlding fan oanbod en fraach yn 'e nasjonaal merk fan elk lân. Bygelyks de priis fan arbeiders yn in protte lannen yn Aazje en Afrika is 10-15 kear leger as yn Jeropeeske lannen en yn 'e Feriene Steaten.\nDêrom is it ekonomysk foardielich om arbeidintensyf bedriuwen dêr te pleatsen. Lannen mei in relatyf kapital fan 'e haadstêd yn' e ûntwikkeling fan ynternasjonale spesjalisaasje binne ynteressearre yn eksportearjen fan kaptintintyske soarten, wylst dy mei in oerslach fan goedkeap wurkkrêft ynteressearre binne foar eksportearjen fan arbeidintensyf guod. Sa is it wichtichste essinsje fan 'e teory fan fergelykjend foardiel delkomt ta it feit dat it lân guod eksportearret, yn' e produksje dêr't oerfloedige faktueren fan 'e produksje it meast effektyf brûkt en ymportearjen fan guod mei in defisië fan faktors fan produksje. Hoewol foar de ferklearring fan alle wrâld-ekonomyske relaasjes en dizze teory is net genôch.


Fertochten bistemishanneling: der wurdt ynset op helpferliening | Omrop Fryslân\nTrije minderjierrigen binne yn byld, dy't fertochte wurde fan belutsenheid by de swiere bistemishanneling op it Nordwin College yn Bûtenpost. Snein binne dêr meardere bisten deaslein en ferskate bisten mishannele. De plysje wol gjin fierdere taljochting dwaan, om't de saak gefoelich leit. Se ha wol in skriftlike reaksje jûn.\nNei wiidweidich ûndersyk hat der kontakt west mei 3 jonge dieders. It giet echt om 'jonge dadertjes' sa is te lêzen yn de reaksje. De trije minderjierrigen binne net oanhâlden. De plysje jout oan dat der in soad fragen komme oer de ferfolchstappen yn de saak.\nFan strafrjochtlik ferfolgjen soe op dit stuit gjin sprake wêze. De plysje en belutsen helpferlieningsynstânsjes beslute yn oerlis wat der barre moat yn de rjochting fan dizze jonge fertochten en de belutsen húshâldingen.\nLeeftiid net bekend meitsje\nDe plysje makket neat bekend oer de leeftiden. Wol dúdlik is dat it om jonge bern giet. Under de 18 jier kin neffens de Wet Bescherming Persoonsgegevens dêr gjin direkte taljochting op jûn wurde en dat mei ek net fanút de plysje komme. Dêrneist is harren identiteit by in oantal tsjûgen al dúdlik en om foar te kommen dat it iepen en bleat op strjitte leit, wurde dêr gjin ekstra taljochtingen op jûn. De jeugdigen binne hiel kwetsber, seit de plysje.\nDe bern sieten yn elk gefal net op it Nordwin College, dêr't de bistemishanneling wie. De plysje hat yn dizze saak in soad kontakt hân mei it Iepenbier Ministearje en ek by it IM sizze se dat der neat bekend wurde sil oer de leeftiden.\nDe klam yn dizze saak leit foaral op de helpferliening, yn de breedste sin fan it wurd. De plysje meldt ek dat der in soad oandacht is foar de emoasjes fan bern op it Nordwin.\nUnder oare geiten, kninen, hinnen, kavia's en dowen binne slim mishannele. Twa bisten binne troch meiwurkers dea oantroffen, nochris fiif bisten moasten troch de bistedokter ôfmakke wurde.\nMishannele geiten yn Bûtenpost - Foto: Omrop Fryslân, Gerrit de Boer\nRedakteur Ben de Jager oer de saak\nplysje Nordwin College Bûtenpost bistemishanneling\nDrugswente oan Melkkelder yn Drachten sletten


Nijs - Lokwinske! In oare Diesel Genset foar unreplik guod komt oan op 'e side fan' e klant\nLokwinske! In oare Diesel Genset foar unreplik guod komt oan op 'e side fan' e klant\nNei it trochjaan fan de profesjonele ynspeksje, de generator setfabrikant Kentpower Electromechanical ferstjoerd it fluch. No wurdt in open-frame generator set nei in unreplik guod stjoerd as in feilige en betroubere backup-boarne om klanten in feilige, stabile en betroubere krêftútfier te leverjen.\nDe gensetkomt oan op 'e side fan' e klant, passeart de akseptaasjekontrôle en is te plak. Tagelyk debuggen Kentpower-yngenieurs de masine ek foar it earst, opdracht de klant te brûken en te operearjen, en levere it einlings perfekt oan 'e klant.\nOer it algemien kinne dieselgeneratorsets 12 oeren kontinu wurkje en macht útfiere ûnder de folgjende omjouwingsomstannichheden:\n1. Omjouwingstemperatuer: 5 ～ 40 ℃\n2. Relative luchtvochtigheid: <85% (25 ℃)\n3. Hichte: <1000 meter\n4. Longitudinale tilt by wurkjen: <10 graden\n5. D'r is gjin geleidend stof, korrosyf gas dat metalen isolaasje ferneatiget, en plakken foar eksploazjegefaar\nKent-generearingssets binne avansearre yn produksje en goed ûntwurpen. Se hawwe opfallende skaaimerken lykas folwoeksen technology, stabile prestaasjes, ekonomyske besparring, en langduorjende operaasje. Se binne breed brûkt yn yndustriële en agraryske produksje, yngenieurskonstruksje, krêftkommunikaasje, medyske en sûnens, kommersjele kantoar, en tapassingen foar iepenbiere tsjinsten.


Nou't ik yn 'e stêd wenje, sjoch ik, dat Heite grientewinkel dochs einliks mar sa'n saekje wie. Wis, wy hiene fansels slaed en koal en winterwoartels to keap, mar wy hiene gjin etalaezje, hwant de winkel hie gjin glês, allinne in doar. De gong wie de winkel en wy hiene simmers en winters de foardoar iepen stean. Mar elke frou yn it doarp kocht by ús Heit. Sa min hiene wy it net.\nUs doarp hie mar ien strjitte: de Haedstrjitte. Elk wenne oan 'e Haedstrjitte. Us hûs wie nûmer 103, en dat wie presys yn 'e midden. Jo kinne dus maklik útrekkenje út hoefolle huzen dat T. bistie. Oer 't generael wiene it greate húshâldings; as bern foun ik dat fanselssprekkend: men krige nou ienkear tsien bern, op syn minst. Wy wiene thús mei ús fyftjinnen. De buorfroulju hiene elk tolf bern.\nTroch de Haedstrjitte gong it greate forkear. Der hâldden faek frachtauto's by ús, omdat de chauffeurs by ús hwat to drinken krije koene as se toarst hiene. Der wie gjin herberge yn ús doarp. Yn in sydkeammerke stiene kisten limonade en fleskes fruchtesop. Soms hâldden lúkse auto's - dêr kamen deftige mefrouwen út, dy't ek toarstich wiene. Hiel gewoan; allinne, hja namen de fleskes mei en de chauffeurs fan 'e frachtweinen sieten by ús yn 'e efterkeamer to drinken.\nTwa kear jiers kaem Dorus. Dorus spile op 'e harmoanika en de fioele en de trompet en de fluit en hy hie in oargel. Mei al dy ynstruminten swalke er troch de wrâld, en fortsjinne sa de brij foar wiif en bern. Syn bern - hoefolle as hy hie is my forgetten - krigen allinne brij omdat syn frou gjin hannen hie. Soks hiene wy noch nea sjoen: wy waerden altyd hiel stil as Dorus dat fortelde.\nDorus brocht ús Heit sinten. Dy moast ús Heit foar him biwarje. Hy garre se op foar syn âlde dei. Wy hiene great respekt foar Dorus; ús tocht, dat hy in soad, in hiele soad fortsjinne. Twa kear jiers, yn 't foarjier en hjerstmis, kaem Dorus mei syn sinten. Hy tôge se yn in sek en brocht se yn in tonne yn ús hok. Dat wie Dorus syn tonne.\nWy fregen ús wol ris ôf, hwat der barre soe as dy tonne fol wie. Sûnder mis moast dat ienkear dochs barre... En\nhwat dan? Wied er al hast fol? Wy koene der nea yn sjen: foarearst wie Dorus syn tonne to heech foar ús - al stiene wy ek op in amer boppe op in tobbe, wy koene nea oer 'e rânne sjen - en twad siet der in lid op, dat allinne mar op in hokus-pokusmanear iepen koe.\nHoe âld as ik krekt wie, wit ik net mear. It barde yn 'e winter. Der moat in ôfgrysliken protte snie lein hawwe, hwant der kamen gjin chauffeurs mear by ús yn 'e efterkeamer to limonade-drinken. Se koene gewoan net ride.\nHja stie op in joune yn 'e gongwinkel, en sei:\n‘Ik kom om 'e sinten’. Us Heit wie net thús en ús Mem bigriep it net daliks. Hja frege: ‘Hok jild bidoele jo? Moatte jo jild fan my hawwe?’ Wy hiene nea skulden - hwant skulden meitsje en ien deadwaen is sûnde, sei ús Mem.\nDe frou helle har earmen ta de mantelbûsen út. Hja hie gjin hannen.\n‘Fan Dorus syn tonne? Binne jo Dorus syn frou? Hwer is Dorus?’ frege ús Mem.\n‘Hy is dea’, sei de frou. ‘Hy komt moarn op it tsjerkhôf, en wy hawwe gjin jild’.\n‘Mar it binne sinten. Jo moatte se wikselje. Dorus syn tonne is hast fol - dat leau ik tominsten, hwant hy sei...’\n‘Hy is fol, oan 'e kop ta fol. Ik sil se telle’, sei de frou wer. ‘Hwer binne se?’\nIt wie tsjuster en Mem krige in kears. Wy hiene gjin bûslampe, wol in petroaljelampe, mar dêr liet nea gjin oalje yn: as it elektrysk stikken wie of net woe, gongen wy op bêd. Dat wie noch wol sa guodkeap.\nDe frou koe it geheim fan Dorus syn tonne. Hja makke it ding automatysk iepen. Doe stie hja stomforbjustere - mar dat wie mar in tel, né, langer net. Hja sei: ‘Krij in skeppe, hwant ik haw gjin hannen om der mei to skeppen. En krij in bak, in moalkiste of sokssahwat. Dêr moatte wy se yn skeppe. En dan telle’.\nWy moasten op bêd. Us Heit wie thúskommen en brocht ús nei boppen. Wy gongen as lammen. Mar doe't ús Mem kaem om ús to heljen, dy nachts, sliepten wy dóchs net, hoewol't wy net leine to praten of leven makken. Mem sei:\n‘Doch hwat waerms oan. Jim moatte meihelpe. Jim moatte de sinten út Dorus syn tonne telle’.\nWy waerden der oars fan. Wy trillen fan 'e kjeld, fan it ûngewoane en fan slûgens. It wie al dei, doe't ús Heit sei:\n‘Wy kinne se better weage’. ‘Né’, sei de frou. ‘Dat is\nnet presys. Wy moatte telle en de sinten moatte yn rôltsjes fan tsien. Oars wol it postkantoar se net hawwe. Yn rôltsjes fan tsien moatte se - en soarte by soarte’.\nSinten, sinten, âlde sinten, nije sinten, sinten mei in stik út 'e rânne, sinten mei in gat deryn, platte sinten, moaije sinten, rare sinten, skjinne sinten, smoarge sinten, sinten - roune, ovale, fjouwerkante sinten, gewoane sinten en frjemde, bûtenlânske sinten, parfumearre sinten en stjonkende, nijerwetske, âlderwetske, moderne sinten, sinten, sinten.\nWy foelen yn 'e sliep - en miskien dreamden wy fan sinten. It wie doe wer joun. De frjemde frou hie sein:\n‘Ik moat nei hûs, foar de bigraffenis. Jim kinne wol ophâlde, ja, wachtsje mar oant ik werom kom...’\nMar Heit woech se. Hy sei: ‘Der moat sa'n twahûndert goune wêze’.\n‘Och soa’, sei ús Mem.\n‘Twa hûndert goune!’ Dorus syn frou lake nuver.\n‘Dat kinne wy jo wol foarsjitte’, sei ús Mem. ‘Wy krije it ommers dochs werom, en mocht der mear wêze...’\nDe frou naem it oan, gewoan, sa fanselssprekkend as hja it yn 'e bûse die. Né, ik kin net sizze, dat Dorus syn frou bliid wie, doe't hja ôfsette.\nDe sinten kamen de oare moarns yn jirpelsekken en ús Heit sette se op in karre. Mar hy koe dy karre net triuwe; ik tink, omdat der sa'n protte snie lei: ús Heit koe oars altyd wol mei syn karre fuortkomme.\nWy wennen Haedstrjitte nûû. 103, en it postkantoar wie Haedstrjitte nû. 2. It wie gâns in ein. Buorlju holpen ús Heit, en hja soene der grif kommen wêze, mar by nû, 23 briek ús Heit syn skonk. Hy glied út.\nDe polysje-auto út 'e stêd helle ús Heit, hwant de sikeauto koe net ride.\nEn op it postkantoar woene se de sinten net yn sekken hawwe, né soks bistie net.\nDat yn 'e krystfakânsje haw ik rôltsjes fan tsien makke, kreas en soarte by soarte. Ik die it op 'e souder en net ien hat my holpen.\nYn 'e simmer dêrop roun ik safolle dagen fan ús hûs nei it postkantoar, vice-versa, hinne rinne, werom drave. Doe wiene myn skuon stikken. De man fan it kantoar sei:\n‘Spitich, fanke, de sinten binne âld en it greatste part hat gjin wearde mear. Dêr komt noch by: der sit in soad bûtenlânsk spul by. Nou haw ik dêr wol net safolle forstân\nfan, mar krigest der neat foar, dat wit ik wol. Dit binne de lêste rôltsjes? Dan krigestou fan my f 140, -. Dat krij ik der net foar, mar dou hast dyn bêst dien. Hast hielendal allinne al dy rôltsjes makke? Dat hast kreas dien, hear!’\n‘Soa’, sei ús Mem, ‘soa, f 140, -.’ En die it jild yn it laedtsje.\nUs Heit syn skonk wie forkeard set; dokter briek him op 'e nij en joech de wissichheit dat ús Heit wer rinne soe as in ljip, mar hy moast lizze. Dat hoegde net yn it sikehûs, né, dat koe thús likegoed. Mar hoe graech as wy ús Heit ek thús hawwe woene, der wie gjin gaedlik plak foar it bêd. It lytse efterûtsje stie ornaris fol mei kisten. Dûmny bea it sels oan:\n‘Jo kinne skoan by ús yn it tún. Rêstich, skaed en sinne. En nachts thús. Altyd op 'e souder to lizzen, en dat yn 'e simmer; it is dêr faek sa near...’\nYndied, it wie in moai plakje, dêr yn dûmny's tún. Sneins ieten wy allegear meimankoar by Heit. Wy sieten yn it gers, de itenspanne op 'e knibbels. Lykwols, it skeat net op mei Heite skonk.\nDûmny wenne njonken it postkantoar, hwant hielendal oan it bigjin fan T. stie de tsjerke, en dan kaem de pastorij en dan it postkantoar.\nOp in Sneontomiddei siet ik by ús Heit. It wie hearlik waerm waer. Elkenien, dy't net hoegde to arbeidzjen, siet bûtendoar. It wie stil yn it tún, mar njonken ús waerd drok praten: de man fan it postkantoar hie famylje oer. En doe hearden ús Heit en ik:\n‘...Ja man, ik urf! It wie sa: it fanke fan 'e grienteman levere de sinten yn fan in oargelman, fan Dorus. Dorus hie by dy grienteman in tonne fol sinten opgarre yn 'e rin fan 'e tiden. De measte sinten wiene al út 'e moade. Mar doe't ik dy saek skifte, úntdiek ik der in pear frjemde munten tusken. Myn âld noas rûkte de wearde. En, tja man, ik krige der twatûzen goune foar. Ik wol der gjin praet fan hawwe, dat bigripe jimme wol. Hwat wy mei dat jild dien hawwe? Nou, as jim earst mei de frou yn 'e hûs geane, kinne jim har bûntmantel bisjen, en dan geane wy der meiinoar op út yn 'e auto. Ik kocht in weintsje, altyd al sin oan hawn...’\nSa'n leven as guon minsken simmers bûtendoar meitsje kinne. Even letter waerd der in motor starten, mar doe wie it wer stil en rêstich yn dûmny's tún.


Nijs - SICER docht mei oan 'e 4e tentoanstelling Papier en weefseltechnology yn Bangladesh.\nSICER docht mei oan de 4e tentoanstelling Papier- en weefseltechnology út Bangladesh.\nOp 11-13,2019 april hat it ferkeapsteam fan Shandong Guiyuan Advanced Ceramics Co., Ltd. kaam nei Dhaka, de haadstêd fan Bangladesh, lâns de "Belt and Road" om diel te nimmen oan 'e 4e tentoanstelling Papier en weefseltechnology fan Banglades. De tentoanstelling is de ienige tentoanstelling pulp- en papieryndustry yn Banglades. De tentoanstelling brocht 110 bedriuwen byinoar mei ynfloed en kreativiteit yn 'e papieryndustry, luts tûzenen besikers.\nDe papieryndustry yn Banglades is op it stuit yn 'e berneskuon, en de sektor as gehiel is relatyf efterút fergelike mei oare lannen.\nSawol produksje as produktkwaliteit kinne net oan de fraach foldwaan en easkje grutte ymport. Op it stuit wurket de regearing hurd om ynfrastruktuer en ekonomyske ûntwikkeling te ferbetterjen, en har papieryndustry sil beskate ûntwikkelingspotential hawwe.\nAs bekend merk yn 'e yndustriële sektor foar papiermakkerijen naam Sicer foar it earst mei oan dit evenemint. It is in konsintrearre werjefte fan spesjale nije keramyske ûntwetteringskomponinten lykas silisiumnitrid, sirkonia en submikronalumina, lykas slijtvaste keramyske ûnderdielen foar papiermasines. By de tentoanstelling kamen in protte hannelers út Yndia, Banglades, Yndoneesje en Sina en oare lannen en in protte lannen nei de stand. Yn it bedriuwsûnderhannelingsgebiet yntrodusearje marketing- en technysk personiel de prestaasjes en technyske skaaimerken fan produkten fan it bedriuw mei soarchfâldich oan klanten, en beantwurdzje de fragen yn detail.\nShandong Guiyuan Advanced Ceramics Co., Ltd is 61 jier spesjalisearre yn ûndersyk, ûntwikkeling, ûntwerp en tapassing fan anorganyske net-metallyske materialen en hat unôfhinklike yntellektuele rjochten foar keramyske ûntwetteringskomponinten.Sicer sil dizze tentoanstelling nimme as in kâns om de hjoeddeistige te kombinearjen situaasje fan 'e Bangladesh-merk, ferdjipje it merkpotensiaal, gryp kânsen en ûntwikkelje tegearre.


Tillefoan: +86898 66553777\nSea Komkommer Peptide\nDragon Fruit Poeder\nBitter poeder poeder\nHoe kin de kwaliteit fan kollageenpeptidepulver ûnderskiede?\ntroch admin op 21-08-20\nAs wy âlder wurde, sil kollageen stadichoan ferlern gean, wat feroarsaket dat de kollagenpeptiden en elastyske netten dy't de hûd stypje brekke, en it hûdweefsel sil oksidearje, atrofie, ynstoarting, en droechheid, rimpels en losheid sil barre. Dêrom is it oanfolling fan kollageenpeptide in goede manier foar anty-fergrizing ...\nWêrom kin kollagenpeptide de minsklike immuniteit ferbetterje?\nMei de rappe ûntwikkeling fan moderne medyske wittenskip moatte firus en sykte teoretysk ferminderje, mar de werklike situaasje is yn fers. Yn 'e lêste jierren binne faak nije soarten sykten ferskynd, lykas SARS, Ebola, dy't de sûnens fan minsken konstant hat skansearre. Op it stuit binne d'r ...\nDe funksje fan lyts molekulêr aktyf peptide\n1. Wêrom kin peptide intestinale organisaasjestruktuer en absorptyfunksje ferbetterje? Guon ûnderfining litte sjen dat lyts molekulêr peptide de hichte fan intestinale villi kin ferheegje en it absorptiegebiet fan intestinale mucosa tafoegje om de ûntwikkeling fan lytse intestinale klieren te befoarderjen, lykas ek ...\nHuayan Collagen Healthy Care Products\nOp 29 maaie 2021 hiene de hear Guo Hongxing, foarsitter fan Hainan Huayan Collagen Technology Co., Ltd., en de hear Shi Shaobin, oprjochter fan Guangdong Beiying Fund Management Co., Ltd., in saaklike gearkomste foar besprekken oer gearwurking fan sûne yndustry om nij patroan te ûntwikkeljen. Bestjoerders fan Guangdong Beiying Fund ...\nWêrom oanfolling fan fiskkollageenpeptiden\nD'r binne 70% oant 80% fan 'e minsklike hûd gearstald út kollageen. As berekkene neffens it gemiddelde gewicht fan in folwoeksen wyfke fan 53 kg, is it kollageen yn it lichem rûchwei 3 kg, wat lykweardich is oan it gewicht fan 6 flessen drankjes. Derneist is kollageen ek de strukturele hoekstien fan ...\nIt effekt en funksje fan walnootpeptide\ntroch admin op 21-05-27\nGebrûk fan biologyske komplekse enzymatyske hydrolyse mei lege temperatuer en oare mearstappige biotechnology foar it yntinsyf ferwurkjen fan walnoten bekend as "harsengoud", ferwiderje oerskot oalje yn walnoten, en effektyf har fiedingsstoffen ferfine, en foarmje in ryk yn 18 soarten aminosoeren, fitaminen en mineralen ...\nLytse molekule peptide is de kearnfieding foar sûnens yn 'e 21e ieu\ntroch admin op 21-05-18\nPeptiden binne it basismateriaal dat bestiet út alle sellen yn it minsklik lichem. De aktive stoffen fan it minsklik lichem binne yn 'e foarm fan peptiden, dy't essensjele dielnimmers binne foar it lichem om ferskate komplekse fysiologyske aktiviteit te foltôgjen. Peptiden wurde faak neamd yn 'e 21e ieu, in searje ...\nIt rehabilitaasje -effekt fan peptide op manlju BPH\nIn protte minsken wurkje oerwurk, bliuwe let op, drinke en sosjalisearje, en ek gebrek oan útsnijen, lykas ek in lange tiid op kantoar sitte, wêrtroch BPH in jonge trend hat. BPH is sa gewoan, wite jo hoe't it feroarsaket? Goedaardige prostatyske hyperplasie (hjirnei neamd BPH) is in relatyf mienskiplike sykte ...\nDe funksje en tapassing fan bovine peptide\ntroch admin op 21-05-08\nAdopearje farske bovine bonke mei frijheid foar feiligens en fersmoarging as grûnstof, en brûk avansearre pancretin-aktivearringstechnology en leech-sâlt behannelingstechnology, it grutte molekulêre proteïne wurdt enzymatysk hydrolisearre yn kollagenpeptide mei hege suverens mei leech molekulêr gewicht, oplosber en maklik opnimme ...\nWitte jo it belang fan lyts molekulêr aktyf peptide?\ntroch admin op 21-04-23\nOm earlik te wêzen kinne minsken net oerlibje as sûnder peptide. Al ús sûne problemen wurde feroarsake troch gebrek oan peptiden. Mei de rappe ûntwikkeling fan wittenskip en technology wurde minsken stadichoan bekend oer it belang fan peptide. Dêrom kin Peptide minsken sûner meitsje, en ...\nDe relaasje tusken peptide en immuniteit\nTekoart oan peptide yn it lichem sil lege immuniteit feroarsaakje, en maklik wurde ynfekteare, lykas ek hege stjerte. Mei de rappe ûntwikkeling fan moderne immunology hawwe minsken stadichoan wist oer de relaasje tusken peptide -fiedingsstoffen en immuniteit. Foar safier wy witte, is peptide -ûndervoeding yn ...\nWêrom hawwe wy de heule tiid peptiden nedich?\ntroch admin op 21-04-14\nAs aktive stof foar it behâld fan it libben, spylje peptiden in wichtige rol by it oanfolling fan sellen mei fiedingsstoffen, dus is it essensjeel foar ús om peptide te leverjen. It lichem sels kin guon aktive peptiden sekretearje, lykwols, yn ferskate leeftiden en yn ferskate omstannichheden, binne d'r ferskate peptiden sekonden ...\n© Copyright - 2010-20220: Alle rjochten foarbehâlden.


10 Ynhâldtrends Advertearders kinne net betelje om te negearjen | Martech Zone\nTiisdei, augustus 9, 2016 Tongersdei, augustus 11, 2016 Michael Korsunsky\nAt MGID, wy sjogge tûzenen advertinsjes en betsjinje der elke moanne miljoenen mear fan. Wy folgje de prestaasjes fan elke advertinsje dy't wy tsjinje en wurkje mei advertearders en útjouwers om de berjochten te optimalisearjen. Ja, wy hawwe geheimen dy't wy allinich mei klanten diele. Mar, d'r binne ek grutte ôfbyldingstrends dy't wy wolle diele mei elkenien dy't ynteressearre is native foarstelling reklame, hooplik profitearje fan 'e heule sektor.\nHjir binne 10 wichtige trends dy't no natuerlike advertinsjes opnij definiearje:\nVisual Storytelling - Om in produkt te ferkeapjen moatte jo minsken in súksesferhaal jaan. Se sille better reagearje op 'e ûnderfining fan Jane of Jeremy - ien dy't krekt as se is - dan in ferneamdens as miljonêr. Minsken relatearje it bêste mei ien mei deselde sûnens- en skientmeproblemen, deselde technyske en húshâldlike behoeften, deselde reis- en relaasjedreams. Eltse datingsoanbiedingen sille better wurde ferkocht mei ferwizing nei it uterlik yn 'e eagen fan in âlder nei't se in bern hawwe mei de leafde sy moete online. Fertel dat ferhaal: Foto's tafoegje fan har "saaie routine foardat se inoar moete." Diel in pear wurden oer hoe dreech it is om hjoed in perfekte wedstriid te finen - iensume jûnen, beferzen iten, troude freonen. It neamen fan dizze útdagings yn in ferhaal sil de lêzer helpe him of harsels te herkennen en te relatearjen mei de advertinsje.\nBloggers en Instagram-stjerren - Dit is fergelykber mei mûnling-marketing, mar is persoanlik foar de doelgroep dy't jo besykje te berikken. Lit se jo oanbod promoatsje, de held wêze fan jo advertorial, en har leger fan har folgelingen sil by jo wêze. Dit is net itselde as it brûken fan mear tradisjonele ferneamden fan ferneamden. Dizze online stjerren hawwe wat har folgers beskôgje as in persoanlike relaasje mei har.\nVideo Reigns Supreme - De fraach nei fisuele media nimt ta. De reden foar dizze trend is de tanimming fan triedleaze ynternetferbiningen, wêrtroch online brûkers mear kânsen kinne sjen en harkje nei fideo's op har mobile apparaten. Video-ynhâld is de skyrocketing nei de top fan alle mooglike manieren om jins oandacht te pakken. Minsken kinne it sjen sûnder lûd (bgl. Yn in line sitte of by de terapeut) of gewoan harkje as se in auto bestjoere. Hjoed wol elkenien wat leare of wurde fermeitsje tidens idle mominten tidens har dei. Fideo-ynhâld sil allinich ferliedliker wurde foar mobile brûkers as de ûntwikkeling yn mobile technology en datatsjinsten tanimt.\nInfografiken en animearre GIF's binne krêftige ark - De reden foar har effektiviteit is dat se oandacht pakke op in kreative, oantreklike en maklik begryplike manier. Se binne ek heul maklik te meitsjen. D'r binne in soad fergese boarnen online beskikber dy't jo helpe de ynformaasje te finen dy't jo wolle sjen litte. Ynteraktive ynhâld sil tiidsline en nijsoanfier oerkomme foar effektiviteit.\nYnterview kontekst - As jo jo ynhâld skriuwe, brûk fragen dy't jo publyk kin stelle. Jou minsken antwurden fan 'e saakkundige. Hokker ekspert? Do beslútst.\nFun-sintraal advertinsjes - Dit is in oare heule trend dy't guon advertearders ûntbrekke. Minsken binne wurch fan serieus te wêzen. Wille hawwe sil gjin kwea dwaan. Brûk virale memes en stripferhalen om alle, mar de serieusste ynhâld te fertsjintwurdigjen. It hâldt minsken ûntspannen en fermakke. Humor is altyd in goed ding om te klikken en te dielen mei oaren.\n"No" knoppen - It giet alles oer it besparjen fan tiid en befredigjen fan ympulsen, in subliminale trúk dy't brûkers dwaande hâldt, sels as se it net tajaan. Minsken hâlde echt fan 'keapje it no' en 'no sjen' knoppen, om't se naadleaze oankeapen útnoegje en in ûnderhâldende ûnderfining tasizze.\nQuizzes - Dizze soarte ynhâld is de earste diel te wurden op Facebook foar de earste helte fan 2016 en leveret in perfekte oprop ta aksje. Jo kinne begjinne mei wat sa ienfâldich as in keppeling nei jo webside, of miskien sels personalisearre links nei oanbefellings fan produkten.\nEpisodyske ynhâld - Dit is it "hot ticket" fan 2016: Ynhâld is opdield yn haadstikken en kin ek ferskate advertinsjekampanjes brûke. Ynformaasje krije of ferdivedaasje yn segminten hâldt brûkers ynteressearre en komt werom foar mear om't se elke update wolle sjen en hearre. Unthâlden fan ynformaasje helpt om in mear ferloofd publyk yn 'e tiid te riden, om't de ferwachting de loyaliteit fan' e brûkers en de yntensiteit fan 'e ûnderfining fergruttet.\nNative Performance Advertising - Hieltyd mear bedriuwen brûke no native advertinsjes om potensjele klanten online te berikken. MGID is in liedend native advertinsjenetwurk dat optimale resultaten leveret oan útjouwers, advertearders en konsuminten. Us prestaasjebasearre betingsten soargje foar útjouwers in fêste stream fan ynkomsten fia native pleatsingen fan sponsere berjochten yn in net-steurende presintaasje.\nMear ynformaasje oer Native Visitor Acquisition\nWy riede jo oan om te eksperimintearjen mei dizze ynhâldstrends. Selektearje dejingen dy't jo produkt it bêste sjen litte, mingje se as it sin hat, en meitsje jo taret om te sjen hoe't jo ferlovingsnivo's explodearje.\nTags: animearre gifsbloggersynhâld reklameynhâld advertinsjetrendsepisoadyske ynhâldfun-centric advertinsjesInfluencersinstagramynterview kontekstMarketing InfographicsFideo's foar marketingmgidlânseigen reklamelânseigen reklame merknative foarstelling reklameno knoppenfraachpetearenfisuele ferheljende\nMei in ferskaat blend fan ûndernimmings- en Fortune 500-bedriuwsûnderfining hat Michael Korsunsky in unike kombinaasje fan marketinganalyses, gedrachsgerjochting, en technology- en publykbehearfeardigens, sadat hy kin helpe te riden MGID Inc.'s groei yn 'e FS Foarôfgeand oan MGID hie Korsunsky in senior vice-presidint posysje by AUDIENCEX, in reklametechnology en marketingbedriuw dat ein-oan-ein digitale oplossingen leveret foar merken en buro-partners. It bedriuw levere yntelliginte strategyen en dynamyske ynnovaasjelösings foar prestaasjedriuwende advertearders. De ôfrûne twa desennia hie Korsunsky ek senior liederskip en strategyske posysjes by Cyberdefender, Legacy Interactive, Bidz, Modnique en oaren.\nBinne Emojis koel yn jo marketingkommunikaasje? ?


Markante gebouwen fertutearzje | Omrop Fryslân (advertinsje)\nMarkante gebouwen fertutearzje 02 jun 2011 - 14:02\n0 reaksjes Stania State leit ek yn Tytsjerksteradiel (foto: Omrop Fryslân)\nKarakteristike gebouwen yn Tytsjerksteradiel wurde net goed beskerme. Dat lit de stichting Karakteristyk Tytsjerksteradiel witte yn in warskôging oan de gemeente. De list fan bysûndere gebouwen yn de gemeente is folslein achterhelle. Hy moat nedich bywurke wurde. De list is bedoeld foar gebouwen dy't gjin offisjeel monumint binne, mar wol beskerming fertsjinje. De stichting freget de gemeente mei te wurkjen oan in nije list.\nKorreksje meldeLês foarTrefwurden: argyfView the discussion thread.Diel dit berjocht op: 02-06Undersyk nei toersweltsjes 02-06Noch gjin ferbod op bereinen Besjoch ek...


ROOTS - 63\nOP ZOEK NAAR ROOTS - 63\nIn pear jier lyn wie ik ris yn Fryslân en gie op in sneintemoarn nei de Griff. Tsjerke yn 't Fean. Dû. Jansen preke oer de fêstichheid fan it ljeauwe en hoe't Kristus, ús Anker, ús fêst hâldt, foaral yn de grutte stoarmen yn ús libben. Hy fergelike dat doe mei in toer wêr't in hoanne boppe op siet en dat dy der nea of waaie koe omdat hy fêst ankere sit yn dy sterke toer. Dat dúdlike byld spruts my oan. It fersekerde my fan de fêstichheid dy't wy yn Kristus ha meie. Stoarmen komme der, mar dat Anker brekt nea en it hâldt stân sels yn de grutste stoarmen.\nDy preek kaam wer yn myn tinzen doe't ik in e-mail krige fan in sekere Durk Rekker út Burgum. Hy hie in fraach oer in âlde Binne Fokkes Rekker dy't froeger yn 'e Ham wenne hat. Hy wie kloklieder fan de Herf. Tsjerke yn 'e Ham. Letter wennen Albert en Hylk Wagenaar yn dat hûs en ik ha dêr wol ris yn 'e hûs west, as ik soms ris yn 'e Ham út fan hûs wie. Sy hienen in soan Freerk. Teminsten sa stiet my dat by. Om't syn heit de klok liede moast, ha ik al ris as jonge yn 'e Hamster toer west, al hielendal boppe yn. Doe koe ik alle kanten út sjen. Ik koe myn pake Jelle syn spultsje op 'e Ikkers dúdlik sjen, oan in oare side seach ik de Tilsterbrêge, wer oan in oare kant de hiele Ham, en troch it lêste gat seach ik Bomkleaster lizzen. Doe ha ik de klok ek ris goed besjoen. In meunster! En dy izeren stange dy't troch it dak gie en dêr't de hoanne boppe oan fêst siet. Dy stielen stange siet ferankere yn de grouwe balken fan de âlde toer. Muorrefêst! Der hie ds. Jansen it doe oer yn syn preek. Alles wie doe aardich dúdlik foar my.\nWa wie Binne Fokkes Rekker? Der sil net sa folle minsken mear omstappe dy't him noch goed foar de geest krije kinne. Hy ferstoar yn 1935, en syn frou Tryntsje yn 1949. Binne buorke wat, ferboude wat griente, hie in pear bistjes, ferkocht peteroalje, en wenne rjocht tsjinoer de Herf. Tsjerke. Hy die der dus fan alles by, wie agint foar in siedhannel en foar in saak dy't grêfsarken makke, hy moast de grêven dolle, moast klokliede, hy wie koster fan de tsjerke, en, sa fertelde de 83-jierrige Frans Folkerts Bruining út Toronto my: hy wie ôfgryslik rimpen, en hy knipte it hier wol gauris fan de jonges fan Folkert Bruining, dy't omke tsjin him sizze moasten. Binne syn frou Tryn wie in suster fan Folkert Bruining. Frans fertelde ek dat Tryn-muoi altyd in wite floddermûtse op hie troch de wike, mar sneins hie sy der in sulveren earizer ûnder. Sy wie neffens Frans in echte stânfries! Myn tante Griet, dy't yn alle minsken wol wat goeds sjocht, sei tsjin my: 'Binne wie wol in goed mantsje, ik kaam der froeger as faam al om bestellingen foar my heit Lammert Wijma, de moalkeapman fan de Tille, en letter ek wol doe't ik yn 'e Ham wenne en mei dyn omke Jelle Hamstra, de bakker, troud wie. Ik gie der altyd hinne om de kaai as ik op it oargel spylje woe foar sneins. Binne wie in bytsje koart oan lein, mar ik koe best mei him oer 'e wei. As koster moast hy it jongfolk ek koest hâlde yn 'e tsjerke en as sy net stil sieten, seach hy se wol ris swart oan en stuts de finger dan ek wol ris warskôgjend om heech. Tante Griet wist ek noch dat Binne altyd soarge dat der in waarm koaltsje yn 'e têsten fan de stoven siet foar de âlde wyfkes! Hy hat letter ek noch behearder west fan it earmen-tsjerkhôf yn de Hamsterheide.\nBinne (1861-1935) wie in soan fan Fokke Benjamins Rekker (1822-1873) en Yfke Gaatzes van der Veen (1817-1895), en hy wie troud mei Trijntje Kornelis Bruining (1863-1949). Binne en Tryn hienen yn elts gefal 6 bern: Sjoukje (1895-), Fokke (1897-1982) en troud mei Gepke Visser (1899-1986), Kornelis (Kees) (1899) en troud wie Elske van der Veen, Gaatze (1901-1926), Yfke (1902-) en dan noch Durkje (1906-). 'k Fûn ek út dat de namme Benjamin stadichoan feroare is yn Binne.\nBinne hie yn elts gefal trije bruorren: Gaatze (1846-1851), Roel (1849-) troud mei Antje Harmens Bos (1850-), en dan wie der in twadde Gaatze (1852-1876). Fokke wie in soan fan Benjamin Luitzens Rekker (1783-1844) dy't út Garyp kaam en troud wie mei Sibbeltje Fokkinga (1788-1865). Trijntje wie in suster fan Folkert (1870-1949) dy't troud wie mei Geertje Rinzes Storm (1891-1938).


It asfaltkompleks | Froonakker.nl\nDit jier noch even in putsje by Harns, de rotonde by De Jouwer oanpasse, de lekkerij yn it akwadukt by Ljouwert tichtplakke en dan is de haadstruktuer fan it Fryske wegenet op oarder, liet deputearre Sietske Poepjes okkerdeis grutsk witte.\nLykwols, de inket fan dat sizzen is noch net drûch of de ‘backbone fan de ynfrastruktuer’ sa’t se dat neamde, blykt dochs wat minder op oarder te wêzen as earder beweard. Want soe der dochs net better in nagelnije wei yn it Fryske greidelânskip delklapt wurde kinne, ditkear by it spoar lâns nei Snits? Op de besteande N354 barre ommers dochs wol in soad ûngemakken, sa wit Hayo Apotheker te melden en ‘dus’ is safolle kante kilometer asfalt de iennige oplossing.\nLykwols, as sjoen wurdt nei de werklike oarsaken fan de ûngelokken op de N354 blykt neffens deputearre Poepjes dat it gauris oan it gedrach fan de automobilisten sels leit: ‘We hebben bij de analyse van de ongelukken ook gezien dat de smartphone vaak in het spel is.’ Ik freegje my dan ek ôf oft it net better is om it wangedrach fan guon automobilisten ris fiks oan te pakken yn stee fan mar wer in part fan it Fryske lânskip fol te plempen mei asfalt.\nEven gjin misferstân: ik snap wier wol dat in flotte en feilige ferbining tusken A en B, of yn it gefal fan de Sintrale As fan Niks nei Nergens, in hiele ferbettering foar autoridend Fryslân is. Mar tagelyk realisearje ik my mear en mear dat de priis wol ferhipte heech is. It asfaltkompleks dat yn ús provinsje foar master opslacht hat sa stadichoan in ferneatigjende útwurking op de natuer, al waard by de realisaasje fan de As noch sa beweard dat de natuer der sels op foarútgie. Ik rekkenje sok praat ta de alternative feiten dêr’t Amearika tsjintwurdich ek mei bestjoerd wurdt.\nNee, deputearre Poepjes hie by de presintaasje fan de plannen foar in nije wei fuort oan Hayo Apotheker en konsorten dúdlik meitsje moatten dat fan in nije wei gjin sprake wêze kin. Dit sjoen de deplorabele steat fan it lânskip, it tebekrinnen fan it oantal greidefûgels en fansels de kosten, want dy sille gigantysk wêze.\nNo ropt it CDA yn dizze ferkiezingstiid wakker dat it tiid is foar feroaring. Soe it ôfkicken fan it asfaltkompleks dan net in moai begjintsje wêze, Sietske?\n(Earder publisearre yn it Friesch Dagblad)


Keatskes: 8-5-2016 – KF Easterein\nPublisearre op 8 mei 2016 troch redaksje\nDe earste ledewedstriden ha west en ek by de Federaasje en KNKB dogge leden fan Easterein al wer folop mei! En fansels hie de jongerein fan Easterein in 3e keatskamp! In grut sukses mei tank oan de kommisje, frijwilligers en …Rikkert de Kikkert!\nHa jimme ferslaggen, útslaggen, foto’s of oare bysûnderheden oer keatsende Eastereinders! Lit it ús witte en mail nei webbehear@kfeasterein.nl\nMoandei 2 maaie oantemei woansdei 4 maaie\nEasterein – Keatskamp\nSjoch ûnder Jongerein, Keatskamp foar ferslaggen en foto’s fan alle jierren.\nDer is ek in prachtig FILMKE makke oer it keatskamp.\nTongersdei 5 maaie\nEasterein – Witteveen & Brouwerpartij\nSjoch ûnder Wedstriidútslaggen, Leden foar ferslach en foto\nDronryp en Tsjummearum – Ofdieling\nYn Dronryp stienen twa partoeren fan Easterein op de list. Tineke Dijkstra, Sietske Okkema en Judy Bergsma ferlieze de 1e omloop fan Easterlittens. Marije Hiemstra, Martine Tiemersma en Imke vd Leest winne earst fan Wommels, mar ferlieze dan fan de lettere ferrassende winner Peins.\nBy de manlju hienen Dirk-Yde Sjaarda, Bauke Dijkstra en Jan Schurer lotte tsjin it sterk St Jacob en hja ferlearen dat.\nFreed 6 maaie\nYsbrechtum – Federaasje jongerein\nBy de pupillenjonges kaam Siebo Boersma mei Matthys Renema út Heeg yn de krânsen. BY de famkes/jonges wie it Jeska Terpstra dy de krânse wûn en in ? priis foar Rutger Wiersma.\nSneon 7 maaie\nHilversum – Manlju 50+\nSipke Hiemstra wie ôfreizge nei Hilversum en wûn dêr de 2e priis mei Eddy Sjollema (Harlingen) en Wibe Hoitinga (Boazum).\nSnein 8 maaie\nGrou – Manlju 1e klasse ôfdieling\nMei coach Gert-Jan Hiemstra winne Dirk-Yde Sjaarda, Bauke Dijkstra en Jan Schurer de 1e klasse ôddieling yn Grou. Yn de finale wurdt wûn fan Dronryp mei 5-3:6-4.\nEasterein 2 mei Doede Rients Okkema, Remon Tie Bouma en Danny Roos ferlieze de 1e omloop fan Anjum.\nBoazum – Froulju 1e klasse frije formaasje\nSietske Okkema komt yn de finale mei Anouk Tolsma en Martzen Deinum. Se ferlieze dit eilaas fan Marije van der Meer, Klasine Huistra en Anne Monfils.\nWommels – Skoalfamkes A\nYn Wommels in 2e priis foar Roelie Kroondijk mei Dian Dijkstra (Jirnsum) yn de A-klasse.\nWommels – Skoalfamkes B\nYn de B-klasse in 2e priis foar or Machtelt Veldman en Naomi Wiersma (Workum).\nHjerbeam – Pupillenjonges A\nYn de A-klasse wie it Redmer Wiersma mei Martin Leijenaar fan Eksmoarre dy de 2e priis wûnen yn de A-klasse.\nHjerbeam – Pupillenjonges B\nYn de B-klasse in 3e priis foar Arjen Stremler mei Jens Kooistra fan Raerd\nKFE: Rikkert de Kikkert\n14-05-2016 – Froulju 1e klas t.i.l.


Oerlêst Frijheidswyk oanpakke | Omrop Fryslân Skip to main content\nOerlêst Frijheidswyk oanpakke 19 jul 2003 - 00:00\nDer moat wat dien wurde oan de oerlêst yn de Frijheidswyk yn Ljouwert. De gemeente, Korporaasjeholding Fryslân en de plysje oerlizze dêrom oer in plan fan oanpak.\nNeffens direkteur Deinum fan de Korporaasjeholding is de oerlêst fan bygelyks drugsdealers de lêste jierren tanommen. Hy wol dat der earder optreden wurdt by meldingen fan oerlêst. Hûsmasters en buertkonsjerzjes krije dêr ek in taak yn.


Problemen iepenbier ferfier | Omrop Fryslân Skip to main content\nProblemen iepenbier ferfier 21 jan 2013 - 09:52\n0 reaksjes It winterwaar soarget no dochs wol foar fertragings yn it iepenbier ferfier. Troch in wikselsteuring by Gryptsjerk yn Grinslân ride der op it stuit gjin sneltreinen tusken Ljouwert en Grins. De stoptreinen ride wol. Dy binne troch it útfallen fan de rappe trein wol folle drokker. Arriva set bussen yn om alle reizgers teplak te bringen, mar minsken binne wol langer ûnderweis as gewoanwei. It busferfier hat ek lêst fan de snie. De fertragings binne trochinoar sawat in heal oere.\nKorreksje meldeLês foarTrefwurden: bustreiniepenbier ferfierView the discussion thread.Diel dit berjocht op: 21-01Brân by Energie Service 21-01PVV: Konst moat opstappe Besjoch ek...\nPlysje trappearret graffityspuiters op Ljouwerter stasjon 15 jan 2017 - 9:33 In man fan 25 jier út Ljouwert en in 27-jierrige ynwenner fan Amersfoort binne oppakt by it NS-stasjon yn Ljouwert omdat se graffity oan it... Fytser (72) út Jobbegea oanriden troch in bus 12 jan 2017 - 9:52 By in oanriding mei in bus yn Jobbegea is woansdeitemiddei in 72-jierrige ynwenner fan dat plak slim ferwûne rekke. De man fytste oer de Jochem... Busferfier eilannen fan no ôf elektrysk mei OV-chipkaart 10 jan 2017 - 5:00 Op It Amelân, Skylge en Flylân feroaret tiisdei it ien en oar yn it iepenbier ferfier. Op de eilannen koe oant no ta altyd allinnich kontant... Dûbeldekker bedarret yn 'e sleat nei botsing 04 jan 2017 - 17:52 Op de Wierewei by Bartlehiem is woansdei oan de ein fan de middei in dûbeldekker yn botsing kaam mei in auto. Sawol de auto as de bus bedarren... (advertinsje)


Omrop Fryslân: Boerinne Nynke Koopmans stapt út FvD en folget Van Haga\n"Van Haga wie de reden dat ik nei Forum kaam bin", seit Koopmans. "Syn wize fan polityk bedriuwen sprekt my oan."\nLês mear oer: Boerinne Nynke Koopmans stapt út FvD en folget Van Haga.\nIt neednûmer foar ûndernimmers dy't te krijen ha mei fysike en mentale klachten troch corona is sûnt febrewaris al 8.000 kear belle.\nLês mear oer: Fysike en mentale klachten by ûndernimmers: "Je hebt helemaal niets meer".\nOERSJOCH: Wa keatst tsjin wa op de Freule?\nDer steane dit jier 35 partoeren op de list. Twa favoriten treffe elkoar yn de earste omloop.\nLês mear oer: OERSJOCH: Wa keatst tsjin wa op de Freule?.\nWalinga tsjin Groenveld: wa pakt de wrâldtitel yn it Frysk damjen?\nDe twakamp set woansdei útein yn it stedhûs fan Harns.\nLês mear oer: Walinga tsjin Groenveld: wa pakt de wrâldtitel yn it Frysk damjen?.\nWaadferiening: IPCC-rapport sketst noch minder byld fan it Waadgebiet\nMiljoenen fûgels helje by de waadplaten iten út de seeboaiem. Dat moat dêrfoar wol twa kear deis drûch komme te lizzen.\nLês mear oer: Waadferiening: IPCC-rapport sketst noch minder byld fan it Waadgebiet.\nMan soarget mei barbecue op boat foar oerlêst op 'e Jouwer\nNei't de man wegere om fuort te gean en mei te wurkjen mei de plysje, is er oanholden.\nLês mear oer: Man soarget mei barbecue op boat foar oerlêst op 'e Jouwer.\nSels meihelpe om klimaatferoarings te beheinen, is dat te beteljen?\nLês mear oer: Sels meihelpe om klimaatferoarings te beheinen, is dat te beteljen?.


Kollum: "Bestjoerskundich?" | Omrop Fryslân\n30 jul 2016 - 09:20\n"Doe’t ik yn 1967 fan de HBS kaam, woene myn âlden graach dat ik studearre. Dat hearde sa as je fan de HBS kamen. It moast ek wol, want op dy HBS hiene je wol fiif jier omhongen, mar yn dy tiid net in fak leard. Dus ik prakkesearre my de kop gek: wat soe ik studearje? En kaam úteinlik út op politikology. Seach der ris rûn en seach mei ferbjustering nei de meast ferbjusterjende minsken. Dy’t dêr inkeld mar hinne rûgele wiene omdat har âlden graach woene dat se studearje soene as se fan de HBS kamen.\nIn oare hoeke útsjen. It folgjende tsjinstblêd wie bestjoerskunde. No, alle dagen bin ik noch bliid dat ik nei de HBS gewoan oan it wurk gien bin. Dêrmei behoeden foar de ramp: bestjoerskundige Eelke Lok. Huuh. Komselden tref je gruttere âldehoeren oan. Se lulle altyd, mar sizze neat. Se redenearje nammentlik alle kanten op. Se lizze út wat net út te lizzen is. Hoe soene je no útlizze kinne wat bestjoerders beweegd hat om dit of dat te dwaan, wylst dy bestjoerders sels absolút gjin idee ha wêrom't se guon saken op dy wize oanpakt ha.\nBestjoerskundigen bin in soarte fan… no ja, fuotbalanalisten, itselde folkje. Dy kinne alles wat se foar de wedstriid útlein ha en wat we yn de wedstriid net in momint sjoen ha, wat dus net wier wurden is, yn in pear minuten wer sûnder muoite omdraaie. En ynienen tinke je: dy analist hat it úteinlik dochs wol goed sjoen. Jim wurde ferluld. Mar ja, it binne dan ek âld- en âlde fuotballers. Gruttere yndividualisten besteane der net de wrâld. En de presintatoaren krûpe dêr o sa graach ûnder.\nBestjoerskundigen binne net ferneamd. It binne lju dy’t ferwachtsje dat huppeldepup yn de ferkiezing in hiele sprong meitsje sil en dan letter útlizze moatte wêrom't huppeldepup trije sitten efterút gien is. Stel je foar dat Donald Trump aanst wol wint. Hoe lizze se dat út? Ik wikje jim: sûnder muoite.\nIk moat earlik wêze. Je ha ek bestjoerskundigen dy’t útlizze hoe’t ús bestjoer funksjonearret. Sa’n Douwe Jan Elzinga dy’t sa no en dan seit dat se der yn de polityk mar neat fan meitsje, dat it sels offisjeel oars moatte soe. Dat fyn ik dan moai. Mar hy makket him net drok genôch, skodhollet inkeld. Skriuwt gjin brieven nei de kening dat it oars moatte soe.\nMar der binne ek oaren. Rieks Osinga. Jim witte wol, dy Osinga dy’t oplieden waard om de takomstige PvdA-deputearre te wurden. Mar dy bestjoerskundige Osinga hat de PvdA net yn it foar fertelle kinnen dat dy wat jierren yn it strafbankje moast. Mar witte jim wat hy fan 'e wike sei: 'Dat wat yn Achtkarspelen barde, in politike krisis, kin yn in soad oare gemeenten yn Fryslân ek noch barre.' Hy bedoelde te sizzen dat it yndertiid mar in gok fan dy gemeenten wie wat it nije sosjale en sûnensbelied de gemeente kostje soe. En no moat der oer de útkomsten sawol yn it negative as yn it positive noch wol efkes âldehoerd wurde. Mar leave Osinga, yn Achtkarspelen wiene twa idioaten, dy’t tochten dat se wol oer inoar hinne wâldzje koene.\nMar dan hoege der yn oare gemeenten dochs net idioaten te sitten. It is wat in hurd wurd, idioaten, mar ik tink dat FNP-er Marten van der Veen en Gemeentebelanger Max de Haan harsels foarbyfytst binne. En dêrom binne har boargers, dy’t foar harren dochs it wichtichste yn de wrâld wiene, no ek de lul wurden. Wat kostet dat wol net? Wiken lang it geâldehoer. Al it wurk stiet stil. In hiel nij kolleezje. Hoefolle wachtjild slokke se sels op? Want sy komme net wer werom. En no moatte de PvdA en it CDA yn itselde potsje pisje, wolle je wer fierder kinne. No, dy pot stiet noch leech.\nMar Osinga, yn oare gemeenten sitte dochs hiele oare kolleezjes. Dy’t yn goed oerlis mei elkoar prate kinne, dat al lang dogge, oer de foar- en neidielen fan de gok dy’t se yndertiid nimme moasten om nei te kommen wat jo Haagske trawanten allegear beslikke hiene."\nWurk oan Thialf giet troch yn de boufak\nUR: Bestjoerders regionale omroppen moatte better gearwurkje


Boeren meie mear melke | Omrop Fryslân Skip to main content\nBoeren meie mear melke 20 nov 2008 - 17:06\n0 reaksjes Boeren meie 2,5 prosint mear melke\nBoeren meie yn 2009 2,5 persint mear melke. Dat ha Europeeske ministers fan Lânbou tongersdei ôfpraat yn Brussel. Mei dy ferromming kinne molkfeehâlders profitearje fan de groeiende fraach nei suvel yn de wrâld. Oant 2015 wurdt it molkkwotum mei 1 persint yn it jier ferhege. Dêrnei wurdt de kwotearring definityf ôfskaft. Dy waard yn 1984 ynsteld omdat fierstente folle molke produsearre waard.\nKorreksje meldeLês foarTrefwurden: argyfView the discussion thread.Diel dit berjocht op: 20-11Skylge yn besnijing fan harten 20-11Frijspraak foar mishanneling Besjoch ek...


Gerjochtshôf moat plannen ferhuzing oan minister foarlizze | Omrop Fryslân\nGerjochtshôf moat plannen ferhuzing oan minister foarlizze\n01 apr 2015 - 21:47\nTwadde Keamerpartijen hawwe grutte soargen oer de rjochtspraak yn Ljouwert. It gerjochtshôf Arnhem-Ljouwert tinkt der oer om it personiel nei Arnhem of Zwolle ferhúzje te litten, wêrtroch der werskynlik 54 banen yn Ljouwert ferlern gean. Woansdeitejûn waard hjir yn in Twadde Keamerkommisje oer praat mei de nije minister fan Justysje Ard van der Steur.\nDe âlde minister, Ivo Opstelten, hat altyd sein dat hy net oer de ferhuzing giet, mar de nije minister Van der Steur tinkt hjir oars oer.\nferhuzing gerjochtshôf Twadde Keamer\nSoad omwenners binne tsjin festivals Griene Stjer Ljouwert\nFollybalsters Snits winne fan Peelpush\nMinister kin neat dwaan oan reorganisaasje by gerjochtshôf\n25 mrt 2015 - 14:21\nMinister Stef Blok wol de Twadde Keamer gjin tasizzings dwaan oer it behâld fan wurkgelegenheid by it gerjochtshôf yn Ljouwert. PvdA-keamerlid...\nDemonstraasje foar behâld fan gerjochtshôf\n14 mrt 2015 - 14:36\nDe PvdA-Fryslân en ek in soad SP'ers hawwe sneon by it gerjochtshôf in demonstraasje holden foar behâld fan it gerjochtshôf. Se fine it net...\nSP wol foarearst stop op bou fan megastâlen\n13 mrt 2015 - 20:21\nDer moat in moratoarium komme op de bou fan megastâlen. Dat fynt de SP yn De Twadde Keamer. Neffens de partij komt de leefberens op it plattelân...\nKeamerfragen Jacobi oer baneferlies by gerjochtshôf\n12 mrt 2015 - 10:40\nPvdA-Twadde Keamerlid Lutz Jacobi hat fragen steld oer it driigjende baneferlies by it Ljouwerter gerjochtshôf. Jacobi wol wite oft it wier is dat...


Sibearje: ferskil tusken ferzjes - Wikipedy\nSibearje: ferskil tusken ferzjes\nDe ferzje fan 24 des 2011 om 16.13\nDe ferzje fan 24 des 2011 om 15.56 (wizigje)\nDe ferzje fan 24 des 2011 om 16.13 (wizigje) (weromsette)\n[[Ofbyld:Siberia Federal Subjects.png|right|thumb|300px|Yn it donkerread it [[Federaal Distrikt Sibearje]], yn it read de breedste definysje fan Sibearje. Yn ljochtread de rest fan Ruslân]]\n[[Ofbyld:Talkessel von Werchojansk.JPG|right|thumb|300px|Grutte parten fan Sibearje bestietbesteane út tichtbeboske taiga]]\n'''Sibearje''' ([[Russysk]]: Сиби́рь, ''Sibir'') is de namme foar in grut diel fan [[Ruslân]] dat yn [[Aazje]] leit.\nGeografysk hat Sibearje yn Ruslân in oerflakte fan 10.006.400 km². Dêrmei beslacht it 59% fan it totale oerflak fan Ruslân. It bestiet út de federale distrikten [[Federaal Distrikt Oeral|Oeral]] en [[Federaal Distrikt Sibearje|Sibearje]]. Ek it noarden fan [[Kazakstan]] wurdt byta Sibearje rekkene. Earder waard de Russyske eastkust der ek ta rekkene, mar dat hjit no it [[Russyske Fiere Easten]].\nIt gebiet wurdt trochstreamd troch inkele fan de grutste rivieren yn de wrâld; de [[Ob]], de [[Jenisej]] en de [[Lena]]. Oare grutte rivieren binne ûnder oare de grinsrivieren [[Amoer (rivier)|Amoer]], de [[Olenjok]] en de [[Indigirka]]. Utsein de Amoer streame al dizze rivieren nei de [[Arktyske Oseaan]].▼\n▲It gebiet wurdt trochstreamd troch inkele fan de grutste rivieren yn de wrâld; de [[Ob]], de [[Jenisej]] en de [[Lena]]. Oare grutte rivieren binne ûnder oare de grinsrivieren [[Amoer (rivier)|Amoer]], de [[Olenjok]] en de [[Indigirka]]. Utsein de Amoer streame al dizze rivieren nei de [[Arktyske Oseaan]].\nSibearje is bekend troch de grutte klimaatferskillen. Sa kin it der winterdeis bitter kâld wêze, wêrby't it oant fyftich graden frieze kin. Mar simmerdeis kin it maklik tritich graden wurde.▼\n▲Sibearje is bekend troch de grutte klimaatferskillen. Sa kin it der winterdeis bitterglûpende kâld wêze, wêrby't it oant fyftich graden frieze kin. Mar simmerdeis kin it maklik tritich graden wurde.\nIn soad grûn is [[sompe|sompich]] en net geskikt foar lânbou. Oare grutte gebieten, de [[taiga]], binne bebosk; noardlik dêrfan leit in gurdle [[bosktoendra]] en it noardlike part fan Sibearje bestiet út ekstreem kâlde [[toendra]] dêr't de ûndergrûn altyd fan beferzen is, [[permafroast]].▼\n▲In soad grûn is [[sompe|sompich]] en net geskikt foar lânbou. Oare grutte gebieten, de [[taiga]], binne beboskbeboske; noardlik dêrfan leit in gurdle [[bosktoendra]] en it noardlike part fan Sibearje bestiet út ekstreem kâlde [[toendra]] dêr't de ûndergrûn altyd fan beferzen is, [[permafroast]].\nOpfrege fan "https://fy.wikipedia.org/wiki/Wiki:MobileDiff/521129"


Wa giet nei it NK garjen? | Omrop Fryslân (advertinsje)\nWa giet nei it NK garjen? 05 jan 2003 - 00:00\nYn it Frysk Museum wurde snein de twa Fryske kandidaten foar it NK garjen bekendmakke. It kampioenskip is bedoeld foar bern fan 9 oant 12 jier. Yn it museum yn Ljouwert wiene de ôfrûne tiid in tal útstallings sjen, bygelyks fan 'beppe har barbiekleantsjes'.\nDe twa moaiste samlingen gean troch nei de lanlike finale. Takom maitiid is dy op 'e televyzje te sjen. It NK garjen is in inisjatyf fan 'e Avro en de Stichting Museumjierkaart.


600 anargisten yn Fryslân | Omrop Fryslân (advertinsje)\n600 anargisten yn Fryslân 07 jun 2003 - 00:00\nBy Appelskea binne sneon foar de santichste kear de Pinksterlândagen iepene. It anargistyske festival mei 600 besikers út Europa is op kamping Tot vrijheidsbezinning. Der binne frije sosjalisten en anty-globalisten. De anargisten ha in goed jier hân mei seis moannen gjin regear. Ut ûndersyk docht bliken dat it tal anargisten tanimt. Al feroaret it wol: wie earder de arbeider anargist, no binne it mear heger oplate minsken.\nKorreksje meldeTrefwurden: argyfLês foarView the discussion thread.Diel dit berjocht op: 07-06Hearrenfean - Boca Juniors 2 - 2 07-06Martiniplein yn Snits is klear Besjoch ek...


Trouring weromfûn yn woastyn | It Nijs\nTrouring weromfûn yn woastyn\naugustus 9, 2017 13:30\nDe kâns om in yn de woastyn kwytrekke trouring werom te finen is net sa grut. Dochs hat in Australyske frou gelok hân. Op it plysjeburo yn Birdsville waard moandei in ring ynbrocht. In kuierder fûn de ring yn it sân fan de Simpsonwoastyn. De woastyn leit yn it ferlitten westen fan de dielsteat Queensland en is 176.000 kante kilometer grut, mear as twa kear sa grut as de Benelúks.\n“De kâns dat je de lotto winne is tink ik grutter”, sei in plysjewurdfierder. De plysje sette in foto fan it sieraad op Facebook en dy waard tûzen kear dield. De eigneresse fan de ring seach it berjocht en hie fuort yn ’e gaten dat it har ring wie. Hja wie de trouring yn juny kwytrekke by in tocht troch de Simpsonwoastyn.\nIt duorret noch wol in tiid foar’t se de ring wer oan ’e finger skowe kin. De iennichste plysjeman fan it stasjon yn Birdsville is sels op ’en paad yn ’e woastyn. Pas as er wer telefoanberik hat, kin er kontakt opnimme mei de eigneresse fan de ring.\nDe Britten betelje tenei ek mei in soartemint euro’s Sa hawwe twa Britske broers yn in wike Sorbysk leard Puigdemont nimt Belgyske abbekaat yn ’e earm


Het Theehuis yn Grou fielt him it 'pispaaltje' as hoareka: "Belied nedich" | Omrop Fryslân\nHet Theehuis yn Grou fielt him it 'pispaaltje' as hoareka: "Belied nedich"\n08 des 2020 - 20:53\nEigener Timo Slump fan Het Theehuis yn Grou fynt ek nei de lêste parsekonferinsje fan it kabinet dat de hoareka wer it 'pispaaltje' is. "It firus is der, dat witte wy. Dat moat de wrâld ek út. Mar der moat ek in takomst wêze, der moat belied komme. Rutte sei ek: helje lokaal iten by de restaurants. Dat is miskien in doekje tsjin it blieden, mar doch it asjebleaft. Want in hiel soad saken steane op omfallen."\nFerslachjouwer Gerrit de Boer wie by it Teehûs yn Grou\nSlump hie yn 't foar al net in soad hoop. "Wy hiene al ferwachte dat it op neat útrinne soe. De besmettingen geane omheech en dan is it fansels al in ferhaal dat it neat wurdt foar de hoareka. Sy neamden in 'licht aan het einde van de tunnel', mar ek dêr haw ik neat fan murken." Dochs jout er ek wol ta dat it net allinne foar de hoareka jildt. "Foar eltsenien is it in swiere tiid. Net allinne foar de hoareka, ek foar de sûnenssoarch."\nMei Het Theehuis giet it aldergeloks noch net hiel min, seit Slump. "Wy hâlde it noch reedlik fol. Mar ik wit út earste hân in pear saken dêr't it net bêst giet. Woansdei hawwe 'de grutte jonges' in gearkomste. Wy moatte sjen wat der út komt."\nSlump doelt op de ministers, dy't woansdei mei nije stipe foar bedriuwen komme. Dy stipe is ek foar in part foar de hoareka. "Der moat jild by, dat liket my goed. Want ik wit net wannear't wy wer iepen kinne. Foar de hiele brânsj is it wichtich. Oars witte wy it ek net. Mear as de helte sjogge je net wer werom, tink ik."\nGrou hoareka parsekonferinsje coronafirus Het Theehuis\nProef om stienmurden dea te meitsjen soarget net foar folle mear greidefûgels\nSteatefraksje SP stelt fragen oer boaiemsanearring


16 jier selstraf easke foar stekpartij by Ljouwerter stasjon | Omrop Fryslân\n16 jier selstraf easke foar stekpartij by Ljouwerter stasjon\n22 jun 2021 - 17:32\nIt Iepenbier Ministearje hat 16 jier finzenisstraf easke tsjin de 39-jierrige fertochte dy't ferline jier de Koerdyske aktivist Sadegh Zarza by it Ljouwerter stasjon delstuts. It slachtoffer waard leafst 22 kear stutsen mei in grut mes. It Iepenbier Ministearje easket dêrom ek in feroardieling fanwegen it besykjen ta moard. Bewiis foar politike motiven is der net.\nDe oanslach barde op 19 juny ferline jier. It wie midden op de dei en dêrtroch wiene ek in soad minsken tsjûge fan de stekpartij. De fertochte joech himsels fuort oer oan de plysje.\nGjin bewiis foar polityk motyf\nIt ûndersyk hat gjin oanwizingen opsmiten dat de fertochte hannele út politike motiven of yn opdracht fan in oar. It slachtoffer wie foarsitter fan de Koerdische Democratische Partij Iran (KPDI) yn Europa, in partij dy't yn Iran ferbean is. Yn it ferline hawwe dêrom wolris oanslaggen west op partijpromininten.\nEk it slachtoffer hat earder te krijen hân mei bedrigingen. Dêrom tocht de famylje dat it slachtoffer op in deadelist stie en dat de dieder in hiermoardner wie.\nLikegoed it slachtoffer as de fertochte komme út Iran. It slachtoffer en de heit fan de fertochte wiene yn it ferline klasgenoaten yn Itan. De heit frege it slachtoffer of hy kontakt opnimme woe mei syn soan om dy te helpen, dy't yn Nederlân wie foar stúdzje. De dei foar de stekpartij hat dêr noch telefoanysk kontakt oer west.\nUt ûndersyk hat dus net bliken dien dat de fertochte yn opdracht fan de Iraanske regearing hannele. De fertochte ûntkent dat sels ek. Neffens famylje fan de fertochte hat er al langere tiid te krijen mei slimme psychyske problemen. De fertochte hie ek gjin spyt fan syn die.\nSwierferwûne (64) by stekpartij op stasjon Ljouwert; fertochte (38) oanhâlden IM: Iran net belutsen by oanfal op Koerd by stasjon Ljouwert Stekpartij by stasjon Ljouwert: plysje ropt op filmkes net fierder te fersprieden\nLjouwert stekpartij moard Sadegh Zarza\nTwa Fryske snelfytsrûten krije 1,5 miljoen subsydzje fan it Ryk\nWat hat Eisinga sels oan syn planetarium skildere?


Allinne Amelanners yn eilângrêf | Omrop Fryslân (advertinsje)\nAllinne Amelanners yn eilângrêf 11 jul 2006 - 13:53\nMinsken dy't net as ynwenner fan It Amelân ynskreaun steane, kinne net op it eilân begroeven wurde. Dat stiet yn yn feroardering fan de gemeente út 2005. Net-Amelanners dy't wol in grêf yn harren besit hawwe op it eilân kinne troch dizze regeling net begroeven wurde op it eilân. Dat jildt foar Gelske van der Woerdt fan Amsterdam. Al har famylje leit begroeven op It Amelân. Se hat de gemeente frege de saak opnij te besjen.\nKorreksje meldeTrefwurden: argyfLês foarView the discussion thread.Diel dit berjocht op: 11-07Nij glêzen dak op Broeretsjerke 11-07Ynbrekkers nimme tafels mei Besjoch ek...


China Eco Friendly Dustproof Shoe Bag Fabriek Oanpaste Logo Polyester Drawstring Rugzak Bag Fabrikanten en leveransiers | Tongxing\n1. [Materiaal fan hege kwaliteit]100% wear-resistant polyester. De stof is sêft en ademend, stofdicht en wearbestindich, en beskermet jo items tsjin skea. Us koffers binne maklik skjin te meitsjen en recycleber, wêrtroch't se in goede kar binne foar it deistich libben en fitness.\n2. [Grutte grutte] It is heul geskikt foar it organisearjen en opslaan fan items, lykas: skuon, flessen, handtassen, seizoensklean, laarzen, skuon, accessoires, kosmetika, toiletartikelen, boartersguod, lytse elektroanyske produkten, ensfh.\n3.[Modieus en duorsum]De lichtgewicht trekkoord tas mei stijlvolle en helder printe patroanen is de perfekte oanfolling op jo hûs, reis of fitness apparatuer rige. It is de bêste kar foar alle aktiviteiten binnen as bûten en it bêste kado foar freonen en famylje.\n4. [Geskikt foar deistich gebrûk en reizen]De personaliseare stoftas mei trekkoord hâldt net allinich jo items yn goede steat, mar is ek in perfekte reisopslachtas. Lichtgewicht en opklapber om bagaazjeromte te besparjen en ferpakking ienfâldich te meitsjen. Tink derom dat dit gjin rêchsek is, tank.\nFoarige: Wholesale Trendy Custom Logo Messenger Bag Dames Lovely Canvas Lytse Shoulder Bag\nFolgjende: Persoanlike produkten Sina Koreaanske ferzje fan studinten fan middelbere skoallen Skoudertas Persoanlikheid Corduroy College froulike rêchsek\noanpaste trekkoord tas\noanpaste polyester tas\nDrawstring Christmas Gift Bag foar Candy, Chocol ...\nBêste hûsdekor oeral Cute Animal Printed Po ...\nHege kwaliteit Pure Linen Drawstring Bag foar Groc ...\nGriene Design Jewelry Fluwelen Bag Drawstring Flan ...\nHandige rêchsek yn gruthannel foar dûke mei F ...\nHege kwaliteit Polyester Drawstring Bag Promoasje ...